text:
Røða, sum Sølvi Reinert Hansen, mentanarleiðari helt, tá kvøldskúlaframsýningin varð sett í Løkshøll 17. mars 2018:
Í vetur havi eg luttikið á tveimum ymiskum skeiðum í okkara kvøldskúla umframt einum skeiði í Havn. Eg var tíanverri sera ódrúgvur í hálvfínari matgerð. Umskylda Kristvin! Onkuntíð fall tað saman við øðrum virksemi hóskvøld. Og so eri eg so sera kræsin, at tað hálvfína hjá Kristvin er heilfínt hjá mær.
Havi fyri so vítt eisini verið ódrúgvur í hinum skeiðinum - hornorkestrinum. Mín betra helvt metti meg hava tørv á at læra at dansa í Dansifrøi í Havn mikukvøld. So eg havi roynt at býtt mikukvøldini millum hornorkestrið og dansin - við tí úrsliti, at eg, nú kvøldskúlaveturin endar, dugi hvørki nóg væl. Mikukvøldini eru endaði sum ein vavstur av Foxtrot, Jive, Rock 'n Roll, Cha Cha Cha, saktaðum valsi og svenskum valsi - til hesi skal eg dansa - og marsjum, fosturlandssangum, klassiskum og øðrum yndisligum tónleiki - til hesi skal eg blása. So um tit síggja meg sita heldur óstillan og blása um eina løtu, so vita tit hví - so er bland komið í hjá mær.
Men eg royni.
Og júst tað at royna nakað nýtt, ella nakað, sum vit ikki duga nóg væl, er tað, sum kvøldskúlin snýr seg um. Og hetta uttan mun til, um vit eru ung ella eldri.
Homer Simpson segði annars einaferð við børnini: "Tit royndu tykkara besta, og tað miseydnaðist. Lærdómurin er: "Roynið ongantíð!".
Nú er tað heldur ivasamt, um vit skulu vænta at fáa okkara lívsvísdóm frá júst Homer Simpson. Men hann kann onkuntíð seta orð á okkara egnu fordómar.
Rithøvundurin Mark Twain hevði eina heldur jaligari útlegging av hesum, at gera sær royndir, sum ikki altíð eru so væleydnaðar. Hann segði tað soleiðis: "Name the greatest of all the inventors. Accident." Vit kundu týtt hetta nakað soleiðis. "Nevn tann størsta uppfinnaran av øllum. Tilvild (ella óhapp)."
Kvøldskúlin gevur okkum ein lærdóm, nakrar førleikar, nøkur amboð, sum vit kunnu royna at skapa nakað við - veri tað seg í ymiskum handverki, máli, fotolist, matgerð, íblástri til heimið, tónleiki, skriving ella ættargransking.
Í nógvum av hesum kreativa, snýr tað seg um at royna - at gera sær royndir, sum kunnu skapa nakað nýtt. Stundum eru hesar væl umhugsaðar og skipaðar. Stundum eru tær ber tilvild. Stundum eru tær væleydnaðar og stundum miseydnaðar. Men allar royndir eru væleydnaðar á tann hátt, at tær læra okkum nakað.
Tað er annars í grundini lítið og einki mark fyri, hvørjar lærugreinir kunnu vera í kvøldskúlanum. Í løgtingslog um frítíðarundirvísing v.m. verður skilt millum høvuðsbólkarnar almenn frítíðarundirvísing, serstaka frítíðarundirvísing og frítíðarvirksemi.
Almenna frítíðarundirvísingin skal tryggja íbúgvunum eitt fjølbroytt tilboð í teimum evnum, sum íbúgvarnir ynskja undirvísing í. Hetta má sigast at vera sera fólksligt.
Næsta slagið av undirvísing, serstøk frítíðarundirvísing, fevnir um royndarfyrireikandi undirvísing, sum kann geva okkum prógv í einhvørjum, yrkiskenda undirvísing, sum kann geva okkum arbeiðsførleikar, og serundirvísing.
Triðja slagið av virksemi, frítíðarvirksemi, skal geva íbúgvunum eitt fjølbroytt tilboð um frítíðarvirksemi - hetta er serliga ætlað ungum undir 25 ár, men kann eisini fevna um tey, ið er eldri enn tað.
Sostatt eru karmarnir kring kvøld- og ungdómsskúlan sera víðir. Meginreglan kann sigast at vera, at virksemið skal endurspegla tørvin ella áhugan hjá fólkinum, sum býr i økinum.
Nú vit eru savnaði til kvøldskúlaframsýningina í dag, mugu vit ikki gloyma tann stóra týdningin, kvøldskúlin hevur sum frítíðarítriv og sosialt.
Eitt dømi um hetta, sum eg eri so sera fegin um, er hornorkestrið, sum sonurin og eg hava verið við í, nú í eini 10 ár. Sum tit síggja, er spjaðingin í aldri stór. Onkur av okkum var við frá byrjanini av Nes Sóknar Musikkfelag í 1962, og onnur eru fødd í hesum áratúsundinum. Men tá orkestrið venur hvørt mikukvøld, eru vit øll felags um at skapa tónleik og vónandi samljóð - uttan mun til aldur, ljóðføri ella tónleikaligt støði. Og í steðginum eru vit felags um prátið. Minnist satt at siga ikki nakað øvugt orð frá nøkrum hesi 10 árini, eg havi verið við. Tí er tað altíð hugaligt og stuttligt at fara til venjing ella framførslu við hornorkestrinum. Vit eru felags um at læra nakað nýtt, og tað gevur sosialan felagsskap.
Hornorkestrið er partur av kvøldskúlanum, men árið er langt - frá á leið 1. sept. til summarferiuna. Harumframt verður nógv spælt til tiltøk alt árið - serliga í samband við jólini, merkisdagar og stevnur av ymiskum slag. Av og á fer orkestrið uttanlands á konsertferðir - í juli í ár gongur leiðin til Edinburgh.
Ivist ikki í, at vit øll, sum ganga í kvøldskúla, eru felags um kensluna av, at vit ikki bert læra nakað, vit ikki dugdu áðrenn, men at vit samstundis eru partur av einum felagsskapi.
Havi hug at venda aftur til hetta at royna nakað nýtt. Amerikanski statsmaðurin og uppfinnarin Benjamin Franklin segði einaferð soleiðis, tá onkur spurdi hann um tørvin á nýggjum uppfinningum: "Hvat er endamálið við einum nýføðingi?"
Mín vón er, at kvøldskúlin kann sáða fræðið, at nýggju førleikarnir og sosiali felagsskapurin kunnu hjálpa okkum at taka fyrstu fetini og fara stetlandi eftir gólvinum, geva okkum áræði at arbeiða víðari sjálvi við støði í tí, vit hava lært, og at royna nakað nýtt, uttan at vera bangin fyri, at tað skal miseydnast. So hví ikki royna okkurt nýtt skeið næsta vetur?
Takk fyri


c: text/html

text:
Firvaldur er millum vakrastu skordýr í heiminum. Summarfuglur, mølur og heygsmaður eru allir firvaldar.
Rokning 4, avritsmappa er partur av bókaheild til undirvísingina í støddfrøði í 4. flokki.
Læraravegleiðingin til Samfelagið og eg er ætlað sum ígongdsetari og eyka tilfar til læraran.
Fleiri hundrað prógv kunnu verða funnin á einum gerningstaði.
Henda nýskrivaða søgan byggir á kendu søgnina um Anniku í Dímun.
Eirikur setur seg á sletuna.Hann setir frá við beinunum og fer av stað.
Ótrúlig gransking av brotsverkum - Hvussu krógvaðar slóðir avdúka sannleikan
Hvussu kann mest eftirlýsti persónur í einum landi gerast størsti leiðari tess?
Mállærubók at brúka saman við bókaheildini Nem í triðja. Í mállærubókini eru mállæru-, rættskrivingar- orðabók...
Uppgávubók til Rokning 4, sum er partur av bókaheild til undirvísingina í støddfrøði í fólkaskúlanum. Uppgávub...
Menning er eitt yvirskipað evni í søgubókini. Menningin av føroyska samfelagnum fyllir nógv í flestu pørtunum ...
pBókin er ein skerd pappírsútgáva av Føroyskari Søgu 1 og fevnir um 138 síður.
Sára og Heri eru einsamøll. Tey hoyra ein fugl. Hann letur fýra ferðir. Tá fær Sára eitt hugskot.
Tað er ein góðan summardag. Katla og Stina svimja í sjónum.
Mangt løgið er, sum vit ikki duga at greiða frá. Vit hoyra um fólk, sum siga seg tosa við andar hjá deyðum fól...
Ger vinir tínar bilsnar við hesum frálíku kynstrum við kortum.
Skalt tú eitast at vera brandmaður? sigur Regin við Eirik. Tú ert tann løgnasti lortungin í øllum heiminum.
Alvi skjýtur. Jákup er í mál. So komi Fríði og Suffía.
Alvi og Jákup sparka. So kemur ein hundur.
Alvi og Jákup sparka.
Alvi venur eina fintu. Hon er sera flott.
Rokning 4 er partur av bókaheild til undirvísingina í støddfrøði í 4. flokki. Undirvísingarheildin førir næmin...
Menning er eitt yvirskipað evni í søgubókini. Menningin av føroyska samfelagnum fyllir nógv í flestu pørtunum ...
Martin Luther - munkurin, sum broytti heimin” er teknirøð í kristni og søgu í 6. og 7. flokki.
Lærarabók til bókaheildina Rokning 4, sum er til støddfrøði í innskúlingini.
Rokning 4a er partur av bókaheil...
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmi...
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmi...
“Samfelagið og eg” er næmingabók í Samfelagsfrøði í 7. flokki.
VLS: Vitan – Leiðbeining – Strategi. VLS-tilfarið setir sjóneyku á bæði samstarvsmøguleikar í skúlahøpi og fa...
Nem í fjórða er í seks pørtum, og hvør partur leggur dent á okkurt ávíst:

robotstxt: allowed

filter: keep


text:
Alabama
Alabama (enskt: State of Alabama) er ein lutstatur í Sambandsríkinum Amerika við umleið 4,7 mió. íbúgvum. Høvuðsstaðurin er Montgomery og størsti býur er Birmingham. Í norðri hevur Alabama mark við Tennessee, í eystri við Georgia, í suðri við Florida, og í vestri við Mississippi. Í 1819 bleiv Alabama stakríki í USA. Eyknevni er Gulhamarstaturin (enskt: The Yellowhammer State).
Búskapur[rætta | rætta wikitekst]
Bummull verður slitin í alt Alabama. Suður móti Meksikohavi er ógvuliga heitt og váligt við hvørt, og tað er veðurlag, sum hóskar bummullini, meðan hon stendur í vøkstri, kulda tolir hon ikki, og tað kann henda, tá ið hann legst við høgætt, at hon kann gera stóran skaða upp á bummullina. Bummullargarðarnir eru oftast ógvuliga stórir í Alabama, og fyrr tørvaði teimum heilt nógv arbeiðsfólk. Nú nýta teir maskinur at heysta bummullina við, og hetta hevur ført við sær, at arbeiðsfólkið á gørðunum er nógv minkað í tali. Fyrr í tíðini høvdu teir trælir, sum teir førdu úr Liberia, í 1863 gjørdust menninir frælsir.
Annars verður nógv av soyabønum dyrkað í Alabama, og suður móti Meksikohavi er so ógvuliga heitt, at har veksur bæði appilsinir, sukurrør, rís og aðrar fruktir. Um summarið liggur hann mest inn av Meksikohavinum, og luftin verður tá bæði slavin og heit. Tá er tað, teir herviligu meldurstormarnir, sum eru lágtrýststormar, taka seg upp og sora alt, sum fyri er.
Sí eisini[rætta | rætta wikitekst]


text:
Bretska oljufelagið BP boðar nú frá, at tað hevur fingið loyvi frá bretskum myndugleikum at fara undir útbygging av eini nýggjari oljuleið tætt við føroyska markið. Talan snýr seg um Alligin oljuleiðina nær Schiehallion oljukelduni har suðuri á Atlantsmótinum. Henda útbyggingin fer at økja um framleiðsluna í hesum so týðandi oljuøkinum, sum fevnir um tríggjar oljuleiðir, Loyal, Schiehallion/Quad 204 og Foinaven. Tá hon er liðug útbygd og fer undir framleiðslu í 2020, verður Alligin knýtt í nýggja framleiðslu- og goymsluskipið (FPSO) Glen Lyon.
Í løtuni er BP annars í ferð við at gera klárt til eina aðra men tó nógv størri framleiðslu frá oljuleiðini Clair Ridge, sum er at vera ein av teimum størstu framleiðandi oljukeldunum í Bretlandi. BP hevur annars enn eina nýggja oljuleið, Clair South, á tekniborðinum. Tá hon er liðug útbygd fer hon at vera ein av teimum størstu oljuleiðunum á bretska landgrunninum. Umframt hesar umrøddu oljuleiðir hevur BP eisini kanningar í gongd ymsa staðani á Atlantsmótinum.
Felagið, sum er sjálvt lokomotivið vestan fyri Hetland, hevur alment boðað frá, at tað fer at gera stórar íløgur á Atlantsmótinum komandi árini. Áhugavert verður eisini at síggja, hvørji loyvi BP fer at søkja um í 31. útbjóðingini,sum letur aftur í november. Fyri Føroyar er áhugavert at fylgja við, um hesin oljurisin eisini fer at hyggja at økjum, sum liggur upp at føroyska markinum.


text:
Burundi
Tjóðveldið Burundi (kirundi Republika y'Uburundi, franskt République du Burundi) er eitt land í Miðafrika. Burundi hevur mark við Tansania í bæði í syðri og eystri, Uganda í norðri og í vestri við Fólkaræðiliga Lýðveldið Kongo. Høvuðsstaðurin í Burundi er Bujumbura. Bujumbura er eisini størsti býur og hevur umleið 500 túsund íbúgvar. Í Burundi búgva góðar 10 milliónir fólk í 2014 [1]. Felagsskapurin fyri búskaparligum samstarvi og menning (OECD) hevur flokkað landið í bólkin heimsins fátækastu lond.
Langa borgarakríggið hevur gjørt landið blóðfátækt, livikorini eru vánalig og barnadeyðin sera høgur.
Innihaldsyvirlit
SøgaRætta
Til Burundi og Ruanda fingu sjálvstyri í 1962, vóru londini eitt land. Í báðum londum búgva tutsiar og hutuar, og stríðið ímillum hesi bæði fólkasløgini er eisini farið illa við Burundi. Í 1972 drupu tutsiar einar 10.000 hutuar [2].
40 % av skúlunum vóru oyðilagdir undir krígnum, sum herjaði í 90unum til byrjanina av hesi øldini. Upplýst verður í 2014, at enn eru einans 15 % av skúlunum bygdir uppaftur. Stjórnin hevur gjørt av, at skúlagongd skal vera ókeypis.
BúskapurRætta
Ógvuliga mong fólk eru flýdd higar úr krígsherjaða Ruanda; hetta hevur stórar trupulleikar við sær, tí at Burundi er sera fjølbygt og líka fátækt sum granni sín fyri norðan. Flestu fólk í Burundi liva av landbúnaði. Á fruktabesta lendinum býr so nógv fólk, at hvørt húski eigur bara so mikið avjørð, at tey so dánt fáa breyðføtt seg góð ár. Óár er stórur vandi fyri hungursneyð. Flestir bøndur her á leiðini royna bara at føða seg og húski sítt, annaðhvørt velta teir ymsa grøði ella halda teir neyt. Í hálendinum, har veðurlagið er vátt, men ikki so heitt, er fruktagóð gosøskujørð, og her eiga búnaðarfyritøkur stórar lundir, har tær dyrka te og kaffi til útflutnings. Sum fólkið er fjølgað, eru mangir garðar so smábýttir, at bøndurnir hava verið noyddir at velta niðan í brøttu líðirnar; tað ger, at í nógvum avfalli loypur oman, og soleiðis er nógv lendið oyðilagt. Jarðartýning er stórur trupulleiki, tí nógvur skógur verður ruddaður at fáa dyrkilendi.
MentanRætta
Í Burundi verða frásagnir og tónleikur borin ætt eftir ætt av mannamunni. Fólkadansur tutsianna verður hildin at vera ímillum tað kendasta, afrikonsk mentan eigur.


text:
Orð og lag: Ira F. Stanphill
Týtt: Flóvin Tyril
Upprunaheiti: I don’t know about tomorrow
1. Ei eg kenni morgindagin, livi bert ein dag í senn.
Boðar fyri framman liggja, myrkleitt skýggj og
vandar enn, leggi eg við Jesu føtur, stúri ei
– hann greiðir alt, ferðist við hans lið tí glaður.
Ráð hann veit, hvat enn tað galt.
Niðurlag: Mangt mær fyri framman liggur,
ókent er og hómast ei,
men eg veit, hvør øllum heldur,
veit, at Jesus vísir leið.
2. Bjartari hvørt stig mær verður, sum eg klívi upp
gylt stíggj, lættari hvør byrði kennist, silvurlitt
mær gerast skýggj, har sum sólin støðugt skínur,
tár ei gera sýnið grátt, oman fyri ælabogan
fjallið nemur loftið blátt.
3. Ei eg kenni morgindagin, kanska armóð hann
mær ber, men tann Gud, ið føðin spurvin, lívgar
meg og hjá mær er. Hvør enn lagnan gerst, og
skal eg fara gjøgnum eld og flóð, er hann nær
og gongur undan, fult meg verjir Jesu blóð.


text:
28. mai 2018
Mikudagin 30. mai spælir føroyska kvinnulandsliðið dyst í Høllini á Hálsi í Havn.
Talan er um næstseinasta undankappingardystin til EM 2018.
Dysturin verður móti Serbia og byrjar klokkan 19:00.
Ein av leikarunum á Serbiska landsliðnum er 30 ára gamla Andrea Lekic, sum er mett at vera ein tann sterkasta kvinnan í hondbólti.
So tað verður uttan iva hondbóltur á høgum støði, sum verður at síggja mikukvøldið. Og soleiðis fáa okkara evnaríku spælarar brúk fyri øllum tíð stuðli, tær kunna fáa frá okkum áskoðarum.
KVF fer at senda dystin í sjónvarpinum, og vit ivast ikki í, at RÁS2 eisini fer at siga frá.
Leygardagin er sætti og seinasti dysturin hjá okkum í undankappingin á skránni. Hann verður í Svøríki.
Føroyska liðið til teir báðar seinastu dystirnar er hetta:
Í málinum:
Viviann Petersen, VÍF
Ragnhild av Heygum, VÍF
Úti á vøllinum:
Turið Arge Samuelsen, Kyndil
Tóra Eliasen, Stjørnan
Marjun Falkvard Danberg, Neistin
Marianna Geirsdóttir Eystberg, Kyndil
Agnas Olsen, VÍF
Maria Halsdóttir Weyhe, H71
Bára Krossteig Hansen, Kyndil
Durita Christophersen Jojic, VÍF
Daniella Joensen, Neistin
Heidi Maria Akselsen, VÍF
Súna Krossteig Hansen, Kyndil
Bjarta Johansen, Kyndil
Pernille Brandenborg, Vendsyssel
Siw Matras Larsen, TMS Ringsted
Føroyar hava spælt 4 dystir í hesari EM-undankappingini:
Serbia - Føroyar: 36-20 (16-9)
Føroyar - Svøríki: 15-33 (10-19)
Føroyar - Makedonia: 15-2 (7-7)
Makedonia - Føroyar: 28-24 (14-8)
Áðrenn hesar dystirnar var ein undan-undankapping, har okkara lið vann tann eina av tveimum dystum:
Føroyar - Finnland: 20-17 (8-5)
Grikkaland - Føroyar: 25-24 (15-10)
10. oktober
9. oktober
21. september
31. august
30. august
29. august
25. juli
28. mai
23. apríl
23. apríl
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
Kvinnur, sum eru fyri harðskapi í parlagnum eru einsamallar. Tær tora onki at siga, og vit tora ikki at spyrja.
Tí varpar Kvinnurfelagið í Havn ljós á hendan stóra, dulda samfelagstrupulleikan.
Í fyrsta umfari við at bróta tøgnina.
Limatiltakið “Hví hevur tú blátt eyga?” verður mikukvøldið 26. november í Mettustovu úti á Reyni, har tvær skilakonur fara at leggja fram.
Elin W. Poulsen, verkætlanarleiðari frá heildarætlanini Sig frá! fer at kunna um arbeiðið við heildarætlanini um harðskap í parløgum og nærsambondum.
Súsonnu Skaale, sálarfrøðingur og høvundur til bókina Um bara hann sló meg, fer at greiða frá um sítt arbeiðið í Kvinnuhúsinum. Eisini fer hon at hugleiða um almenna harðskapspolitikkin, og um bókaútgávu sína.
”Harðskapur eigur á ongan hátt at verða góðtikin í okkara samfelagi. Uttan mun til, um talan er um likamligan, sálarligan ella kynsligan harðskap vilja vit siga frá, at hann verður ikki góðtikin!”


text:
Við fjølbroytta virkseminum á Gramar ber til at veita eina sera fjølbroytta tænastu. Vit kunnu ráðgeva innan náttúru og umhvørvisspurningar, umframt átaka okkum málsliga viðgerð, og kunnu sostatt eisini gera fullfíggjaðar frágreiðingar, sum bæði fakliga, málsliga og grafiskt lúka øll dagsins krøv. Bæði kommunur, virkir og einstaklingar hava í summum førum brúk fyri at lata […]
Grafiskt samskifti krevur ofta at tekstur verður nýttur. Sum lið í bøttum tænastustøði veita vit málsliga leiðbeining, ið fevnir um alt frá rættlestri til tekstagerð. Vit samstarva við fremstu teksthøvundar í landinum, eins og royndir týðarar taka sær av at týða tekstin til fremmant mál ella úr tí. Sum serstaka tænastu í sambandi við týðing […]Halt á at lesa …


text:
Nýggjastu tíðindini
Melda til tíðindabræv
Tíðindi - 14. november 2017
Føroyska U19-landsliðið við dreingjum tapti eisini triðja dystin í innleiðandi EM-undankappingini. Mótstøðuliðið var Ísland, sum vann 2-1
U19-landsliðið við dreingjum, sum er til innleiðandi EM-undankapping í Bulgaria - Mynd: Eli Hentze
Beint eftir middag týsdagin spældi føroyska U19-landsliðið við dreingjum triðja dystin í innleiðandi EM-undankappingini, sum er í Bulgaria.
Mótstøðuliðið hesaferð var Ísland, sum vann 2-1. Einsamalla málið hjá Føroyum skoraði Lukas G. Giessing tá góðir tíggju minuttir vóru eftir at spæla.
Í dystinum millum Bulgaria og Ongland, gjørdist úrslitið 1-0 til Ongland, sum harvið vann bólkin við fullum stigatali.
Niðanfyri ber til at síggja allan U19-landsdystin millum Føroyar og Ísland.
Skráin
8. november kl. 16:30 Ongland - Føroyar 6-0
11. november kl. 12:30 Bulgaria - Føroyar 2-0
14. november kl. 12:30 Føroyar - Ísland 1-2


text:
Fyri at fáa tað besta úrslitið, tá tú málar, er neyðugt at kenna eitt sindur til mannagongdir og tilfar. Tá tú velur at mála við Dyrup-máling, er ein rúgva av ymsum vørum at velja ímillum, men samanumtikið kunnu vit siga, at tú skalt fylgja tveimum høvuðsreglum. Tú skalt fyrireika teg væl, og so gera av, hvat slag av máling tú vilt hava, tá vit hugsað um lit, styrki og glans.
Niðanfyri hava vit savnað nøkur góð ráð, soleiðis at tú kanst fáa besta úrslitið. Í Føroyum byggja vit ikki altíð á sama hátt, sum t.d. í Danmark, so tey ráð, sum ein finnur á eitt nú donskum heimasíðum, kunnu ikki altíð brúkast her heima.
LOFTIÐ
Eitt nýtt loft skal vaskast og málast. Er talan um gips, skal alt dustið burtur. Síðani verður grundað við grundmáling og so málað. Minst til, at tess mattari loftið verður málað, minni síggjast ójavnheitirnar. Fert tú undir glans 20, so er ikki so lætt at vaska flatuna, uttan so at málingin eisini vaskast av. Nógv velja tó eina rættiliga matta loftmáling, og so verður málað aftur nøkur ár seinni, heldur enn at loftini verða vaskað. Tá tú vaskar loft, kann útslitið gerast, at tað fer at síggja ójavnt út, og so er neyðugt at mála undir øllum umstøðum.
Byrja við at mála úti við veggin við pensli. Síðani verða stóru flaturnar málaðar við rullu. Runna tann vegin, sum dagsljósið fellur inn í rúmið, um tað ber til. Lat tað ikki vera ov heit inni, tá tú málar, tí so bráðtornar. Mála altíð loftið áðrenn veggirnar, um tað ber til. So slepst undan, at loftmálingin dryppar á veggirnar og verður sitandi.
VEGGIR
Undirlagið skal kunna taka ímóti málingini, so at skilja, at málingin skal hava góðar umstøður at hefta. Tað er tí neyðugt at vaska dustið av, umvæla hol og gamalt tapet o.l. Fyri at fáa besta úrslitið, kanst tú vaska allan veggin við Dyrup Grundreinsievni, áðrenn tú málar. Tað stendur á dunkinum, hvussu tú skalt blanda.
Pussaðir veggir skulu málast við Dyrup Puds Grunder, áðrenn teir verða málaðir. Hetta er ikki neyðugt á gips (við pappíri) ella tapeti. Er talan um umvæling og tú hevur eitt stað, har tapetið ikki er málað, og aðrastaðir málað tapet, kanst tú blanda eina tunna blanding av endaligu málingini, og so mála ómálaða tapetið eina ella tvær ferðir, áðrenn allur veggurin verður málaður.
Eisini tá vit mála veggir, er tað galdandi, at tess hægri glans, tess betri síggjast ójavnheitir. So tað snýr seg um at hava eina so slætta flatu sum gjørligt, áðrenn tú fert í gongd. Men gev gætur, at máling við høgum glansi, er sterkari enn mattari máling.
KØKUR OG BAÐIRÚM
Køkur, og kanska serliga baðirúm, krevja eitt sindur meira enn hini rúmini, tá vit skulu mála. Men tað ber væl til at fáa eitt gott úrslit. Dyrup hevur tí ment fleiri vørur, sum gera arbeiði lættari i køki og baðirúmi.
Nýggj rúm skulu vaskast fyri dust, grundast við Dyrup Grundreinsi og málast. Vit hava serstaka sterka máling til bæði vátrúm og køk (Dekstrem). Spyr í handlinum, so vegleiða starvfólk okkara.
Er talan um eitt rúm, sum hevur verið brúkt, er umráðandi, at allur skittur – feitt o.a. - verður vaskaður burtur, áðrenn tað verður málað. Vaska við Grundreinsi ella eini blanding av edikusýru og vatni (1:3). Minst til at vaska við reinum vatni, tá tú hevur vaskað við sýrblandingini.
Brúka Pudsgrundara, um talan er um pussaðar veggir. Eru brúnir blettir frá t.d. vatnskaða, kanst tú málað allan veggir við Dyrup Spærre Grunder, sum leggur seg uttan á blettirnar, so teir ikki síggjast ígjøgnum aftaná eina tíð.
Í baðirúmi viðmæla vit, at tú ikki brúkar ov matta máling. Spyr í handlinum, so vegleiða starvsfólk okkara, so tú fært tað bestu málingina til tað rúm, tú skalt mála.
TÍN EGNI LITUR
Litúrvælið hjá okkum er stórt. Vit hava allar ælabogans litir, og faklærd fólk, sum kunnu hjalpa tær. Harafturat hava vit møguleika at skanna ein serstakan lit inn í blandimaskinuna, soleiðis at tú fært akkurát tann litin, sum tú ynskir. Hevur tú eitt koppastell, ein bakka, ein dúk ella annað, hvørs lit tú vilt hava á veggin, so tekur tú lutin við tær, vit skanna litin á honum, og blanda málingina.


text:
- Tunnilin kann verða bjargingin av bygdini
Politikkur04-10-2018 - 08:20 - Jóanis Albert Nielsen
Í gjár løgdu Jenis av Rana, Bill Justinussen, Jacob Vestergaard, Kristin Michelsen, Kári P. Højgaard, Magni Laksáfoss og Kaj Leo Holm Johannesen uppskot fyri løgtingið um at gera ein veg til Fámjin.
Teir siga at hesin tunnilin kann verða bjargingin av bygdini. Fámjin hevur minkaði fólkatal 1. januar í ár búðu 79 fólk í bygdini.
Brot út uppskotinum: Tunnilin kann verða bjargingin av bygdini
Mong vænta og vóna, neyvan av órøttum, at ein tunnil kann bjarga Fámjin, har fólkatalið, sum fyri fáum árum síðani var yvir 100 fólk, er minni enn 80 fólk ídag. 1. januar 2017 búðu soleiðis 84 fólk í Fámjin, meðan talið longu 1. januar 2018 var minkað til 79 fólk. Orsakirnar til minkaða fólkatalið eru, umframt natúrliga frágongd við deyða, at ungdómur flytur burtur í lestrarørindum, og tann meira álvarsama, at nærum eingin flytur til kommununa.
Eitt vandamikið vegastrekki
Fyri tey, sum enn búgva í hesi ómetaliga vøkru bygdini, ið er einasta bygd miðskeiðis í Suðuroy, sum vendir móti havinum vestanfyri, kennist vegurin sum ein daglig avbjóðing. Framvegis eru vegastrekki, har sýnið er sera vánaligt, vegurin er smalur við nógvum svingum, grót ríður oman og kavi skjótt legst. Serliga er tað Skarðið – Ørðaskarð - sum er óhøgligt, men eisini vegirnir báðumegin Skarðið. Vindhart er á Skarðinum. Tað hoyra allir føroyingar, tá vindfráboðanir verða sagdar í tíðindunum, og ikki er altíð so tespiligt, tá hált er og nógvur kavi legst.


text:
Hjá teimum sum hava luttikið í Vetrarkappingini hevur gingist væl. Rebekka vann ruddiligan sigur í opna kvinnubólkinum. Nummar tvey og trý blivu ávikavist Hergerð Heldarskarð og Birna Mohr Joensen. Rigmor N. Arge, sum leingi lá á ørðumplássi, gjøgnumførdi ikki tey
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Pínan, sum fylgir við at játta, verður sum beiskur heilivágur, sum vil lekja"
Søren Kierkegaard


text:
Little Emma TN17 stødd í Ísafjarðardjúpinum í Íslandi í 1939, myndin er tikin av týska ferðamanninum Franz Grosser.
Little Emma, sum bara var nevnd Lítla Emma, hevði heimstað í Sandavági í tíðarskeiðinum 1916 til 1920.
24. januar 2018
Eftirlýsing av sluppmyndum.
Í samband við eitt miðvíst arbeiði, at finna fram til myndir av sluppum úr
Vágum, fara vit at gera hesa roynd fyri at vita um ein ella fleiri myndir finnast av hesum sluppum. Tað er ikki avgerðandi at myndin er frá tí tíðarskeiðinum sluppin hevði heimstað í Vágum,
bara tað er ein mynd.
Hesar tríggar sluppirnar, sum eg serliga sóknist eftir beint nú, vóru partur av skipunum, sum Jegvan Elias Thomsen
keypti og átti, ella hevði raksturin um hendi hjá, samstundis sum hann var partaeigari.
Tær eru Galway VA223, Dúgvan
VA178 og Alexandra VA214.
Nærri upplýsingar um sluppirnar:
Galway VA223
Bygd 1891 í
Grimsby hjá Smith & Stephenson
83,11 BRT
1891 - Galway, Colchester
1901 - Galway TN22, Tórshavn - Jens Mohr, Hoyvík
1909 - Galway
SA??, Skopun - Jákup Johannesen & Johan Hendrik Hansen, Skopun
1917 - Galway VA223, Sandavágur - Jegvan Elias Thomsen
1922 - Galway VN212, Vestmanna - Jóannes á Bakkanum, skipari, Vestmanna
1930 - seld til Tvøroyrar nýtt sum *hulkur.
*Hulkur: Ein niðurslitin slupp sum bleiv løgd fyri teym á vágni og nýtt sum goymsla
Alexandra VA214
Bygd 1879 í Hamburg hjá C.C.A. Dreyer
104,20 BRT
(dammslupp)
1879 – Alexandra
GY756, Grimsby
1906 - Alexandra TG397, Trangisvágur - Hans Jákup á Skalla, Tvøroyri
1917 - Alexandra VA214, Sandavágur - Jegvan Elias Thomsen
1920 - Alexandra FD557,
Strendir - Sìmun Johansen við Keldu, skipari, Strendir
Dúgvan
VA223
bygd 1878 í Rye í Sussex hjá James Collins Hood.
82,72
BRT
1878 - Game Keeper H???, Hull
1900 - Dúgvan
TG314 - N.J.Mortensen, Tvøroyri
1908 - Dúgvan VA178, Sandavágur - Jóhan Johansen á Mýrini, skipari
1917 - Dúgvan VA178, Sandavágur - Jegvan Elias Thomsen
1923
- Dúgvan TG5, Tvøroyri - N.J.Mortensen, Tvøroyri
Løgd 1929.
Annars er áhugi fyri øllum sluppmyndum, skipsmanningum á sluppum og arbeiðslívið umborð á sluppum og skonnartum.
Um tit eiga nakað av tí sum er omanfyri nevnt, vil eg fegin hoyra frá tykkum.
Jan Erik Simonsen
janerik_69@hotmail.com


text:
Spurningar og svar
Trýst her fyri at senda okkum ein spurning
Eg havi verið lærari síðan 1981, burtursæð frá árunum 87/88-88/89, tá eg hevði farloyvi. Eg eri 56 ára gomul, og tænastumannasett. Heilsan hevur bilað síðan 2009, tá eg hevði blóðpropp í hjartanum. Eg orki illa til arbeiðis og stríðist við afturvendandi tunglyndi og angist. Kann eg fáa fyritíðarpensjón, og hvussu nógv er tað í mun til vanliga pensjón? Ella eru aðrir møguleikar, eg heldur eigi at royna?
Svar:
Tú ert tænastumannasett, og hevur tí, sambært tænastumannaeftirlønarlógini, rætt at biðja um at verða loyst úr starvi við eftirløn av heilsuligum ávum. Ein fyritreyt er, at arbeiðsførleikin er skerdur við í minsta lagi einari helvt til tveir triðingar. Sambært upplýsingunum er heilsustøðan so vánalig, at tú eigur at kanna henda møguleikan fyrst. Avgerðin í tílíkum málum verður mest grundað á læknaligar metingar hjá landslækna, serlækna ella læknaligum ráðgevum. Vanliga mannagongdin er, at tú í skrivi biðjur Mentamálaráðið um at verða loyst úr starvi av heilsuligum orsøkum við eftirløn. Mentamálaráðið sendir teg síðan víðari í læknaligu skipanini. Endaligu avgerðina tekur Fíggjarmálaráðið.
Um so er, at tú ert meira enn tveir triðingar óarbeiðsfør, hevur tú rætt til fulla eftirløn. Hon er uml kr.18.446 um mánaðin umframt eina viðbót. Tað eru eisini møguleikar at fáa eftirløn, tá arbeiðsførleikin er skerdur við helvtini. Tá verður eftirlønin útroknað eftir teimum eftirlønarárum, tú hevur í dag, og er tí nakað lægri.
Ofta eru nógvir ivaspurningar í sambandi við tílík mál. Tað kunnu vera ymiskir aðrir møguleikar m.a.. vart starv ella niðursett tíð, men ikki skerst burtur, at besta loysnin fyri tænastumann við álvarsligum heilsutrupulleikum oftast er, uppsøgn við eftirløn. Tú hevur tørv á nærri ráðgeving, og mítt ráð er tí, at tú vendir tær til Lærarafelagið sum skjótast, og sjálvandi áðrenn tú sigur teg úr starvi.
Poul Nolsøe, løgfrøðingur
18. apríl 2013
Lærarar, sum eru farnir frá vegna aldur hava nevnt fyri mær, at teir hava fingið útgoldna eina lokaupphædd. Nú eg sjálvur nærkist fráfaringaraldrinum, fari eg at spyrja, hvussu mannagongdin er í hesum sambandi. Er hetta nakað allir lærarar hava rætt til, og skal eg gera nakað sjálvur fyri at fáa hesa upphæddina útgoldna?
Svar:
Limir, sum eru fevndir av bólkatryggingini hjá Føroya Lærarafelag, fáa útgoldið eina lokaupphædd, tá teir røkka pensjónsaldrinum. Útgjaldið er skattafrítt, og upphæddin er kr. 100.000.
Upphæddin fellur til gjaldingar tann 1. í mánaðinum eftir, at limurin er fyltur 67 ár. Fram undir mánaðarskiftið fær limurin bræv frá Betri pensjón, sum boðar frá rættinum til útgjald. Á skrivinum er ein teigur, har tú skrivar kontunummar, sum peningurin skal flytast inn á. Hesin teigur verður sendur aftur til Betri pensjón í svarbjálvanum.
Hetta er føst mannagongd, so tað er ikki neyðugt, at tú boðar frá. Um so er, at tú ikki móttekur nevnda brævið, og tú metir teg hava rætt til lokaupphæddina, setur tú teg í samband við Føroya Lærarafelag.
Vinaliga
Bartal Kass, Betri pensjón
30. juni 2011
Eg fekk staðfest krabba í bróstinum fyri á leið einum mánaða síðani. Eg havi fingið at vita frá einari vinkonu, at eg havi rætt til eina veiting frá tryggingini. Er hetta so?
Svar:
Bráðsjúkutrygging er partur av bólkatryggingini, sum er teknað gjøgnum Føroya Lærarafelag. Tryggingin fevnir um fleiri bráðsjúkur sambært ásetingum í tryggingartreytunum. Verður illkynjaður bróstkrabbi staðfestur, er hetta ein av sjúkunum, sum fevndar eru av hesari trygging.
Hetta merkir, at útgoldnar verða kr. 100.000,- skattafrítt.
Tú skalt venda tær til Betri pensjón, sum sendur tær eina áheitan um útgjald. Fyri at skjalprógva sjúkuavgerðina (diagnosuna) verður sjúkrahúsið biðið um útskrivingarskjalið (epikrisuna), har sjúkuavgerðin er staðfest. Betri pensjón setur seg í samband við sjúkrahúsið, men um tú hevur skjalið, styttir tað um útgjaldingartíðina, um tú leggur avrit av skjalinum saman við áheitanini um útgjald.
Vinaliga
Bartal Kass, Betri pensjón
15. juni 2011
Eg eri tænastumaður og gjaldi til eina bólkatrygging. Eg havi ongantíð rættiliga skilt, hvat eg gjaldi til, og hvat tryggingin í grundini inniheldur. Kann eg fáa nakað nærri at vita um hetta?
Svar:
Bólkatrygging er trygging, har fleiri eru tryggjað í einum bólki. Hetta merkir, at øll eru tryggjað eftir sama leisti og rinda sama prísin fyri tryggingina.
Føroya Lærarafelag hevur teknað bólkatrygging fyri tænastumenn, sum fevnir um hesar veitingar:
Lívstrygging
Bráðsjúkutrygging
Gjaldsundantøku
Lokaupphædd
Lívstryggingarupphæddin er kr. 500.000,- henda upphædd er galdandi fram til fylta 46 ár. Síðani lækkar tryggingarupphæddin við kr. 20.000,- árliga fram til fylta 66 ár, tá hon er komin niður á kr. 100.000,-
Bráðsjúkutrygingin verður útgoldin, um lærari fær eina av bráðsjúkunum, sum nevndar eru í tryggingartreytunum. Tryggingarupphæddin er kr. 100.000,-. Børn hjá tænastumonnum í aldrinum ½ til 18 ár eru eisini fevnd av bráðsjúkutryggingini. Her er tryggingarupphæddin er kr. 60.000,-.
Listin yvir fevndar sjúkur er at finna á heimasíðuni www.betri.fo
Gjaldsundantøka merkir, at um tænastumaður gerst 2/3 ella meira óarbeiðsførður, rindar Betri pensjón tryggingargjaldið til bólkatryggingina aftaná 3 mánaða óarbeiðsføri og so leingi óarbeiðsføri stendur við, tó í mesta lagi fram til fylta 67 ár. Gerst lærari millum ½ og 2/3 óarbeiðsførður, rindar Betri pensjón helmingin av tryggingargjaldinum.
Lokaupphæddin er kr. 100.000,- og verður útgoldin í einum, tá tænastumaðurin er fyltur 67 ár.
Tænastumaður rindar kr. 437,- um mánaðin til Føroya Lærarafelag fyri hesa trygging. Goldið verður við skattaðum peningi; sostatt verða allar útgjaldingar skattafríar.
Vinaliga
Bartal Kass, Betri Pensjón
1. juni 2011
Eg eri limur í Lærarafelagnum og gjaldi tí eisini tær tryggingar, sum felagið hevur. Ein av hesum tryggingum er bráðsjúkutrygging. Eg gjørdist sjúkur í hjartanum fyri einum ári síðan, og var í tí sambandi sendur á Ríkissjúkrahúsið til viðgerðar. Eg fekk ballónvíðkan av æðrunum til hjartað. Havi eg rætt til trygging?
Svar:
Ja, eftir øllum at døma hevur tú rætt til útgjald. Ein listi er gjørdur yvir tær sjúkur, sum tryggingin fatar um. Sonevnd ballónvíðkan er við á listanum. Nærri útgreinað er ásett í yvirlitinum: “Gjørd skurðviðgerð, har bjølgur er settur inn í eina ella fleiri hjartalívæðrar (PCI), har fóðring (stent) møguliga er sett inn.” Tú eigur at seta teg í samband við Betri Pensjón. Teir hjálpa tær við at útfylla neyðugu skjølini. Tú skalt hava læknaligu skjølini frá Ríkissjúkrahúsinum. Tryggingarupphæddin er kr 100.000.
Vinaliga
Poul Nolsøe, løgfrøðingur
25. mai 2011
Eg gavst í 2001 eftir 25 ár sum lærari. Eg var tænastumaður, men fór í annað starv uttanfyri fólkaskúlan. Eg fylli 62 ár í summar og kundi hugsað mær at farið frá við eftirløn. Kann eg fáa mína tænastumannapensjón útgoldna?
Svar:
Tá tænastumaður fer úr starvi áðrenn 60 ára aldur, missir hann rættin til at fáa útgoldið eftirløn í tíðarskeiðinum frá 60 til 67 ára aldur. Hann kemur undir reglurnar um útsetta eftirløn sambært kapittul 7 í Tænastumannaeftirlønarlógini, sum ásetur 67 ára aldursmark. Tú kanst fáa tænastumannaeftirløn, tá tú verður 67 ár. Er talan um óarbeiðsføri, er møguleiki fyri at fáa útgoldið tænastumannaeftirløn áðrenn 67 ára aldur. Vend tær til Lærarafelagið, um talan er um óarbeiðsføri. Tænastumannasett eiga at hugsa seg væl um, áðrenn tey siga seg úr einum tænastumannastarvi, tí møguleikarnir fyri at fáa eftirløn frá 60 ára aldri fara samstundis fyri skeyti. Skoytast skal uppí, at tænastumenn, sum fóru úr starvi áðrenn 1. juli 1997, verða viðgjørdir eftir donskum reglum, og har eru víðkaðir møguleikar fyri at fáa eftirløn frá 60 ára aldri.
Vinarliga
Poul Nolsøe, løgfrøðingur
30. mars 2011
Eg undirvísi 7. flokki í ítrótti. Í einum fimleikatíma tók eg ímóti gentunum í lopum. Undir móttøkuni datt ein av gentunum á meg, og eg var noydd at strekkja meg so langt til síðis, at okkurt dragnaði í hálsinum og rygginum. Tað er meira enn tveir mánaðir síðani, men eg havi framvegis nógva pínu og trupult við ávísum rørslum. Eg eri nú farin at hugsa meira og meira um varandi avleiðingar av skaðanum. Mær kunnugt hevur ongin meldað skaðan til nakað tryggingarfelag. Er tað í lagi?
Svar:
Skaðin hjá tær er ein arbeiðsskaði og skal sambært arbeiðsskaðatryggingarlógini frá 25. mei 2009 fráboðast til Vanlukkutryggingarráðið. Sambært spurningi tínum kann vera talan um ein varandi skaða, sum kemur undir ásetingarnar í arbeiðsskaðatryggingarlógini. Skúlastjórin skal fráboða skaðan innan ávísar freistir. Tilmeldingarskjølini eru at finna á www.domstol.dk og víðari undir Føroyar og Vanlukkutryggingarráðið. Um tú ikki innan 5 vikur eftir tilburðin kanst taka ítróttartímarnar upp aftur, skal arbeiðsgevarin melda skaðan innan 9 dagar. Henda freistin er farin í tínum føri, men ávísar undantaksreglur eru í lógini, tá arbeiðsgevarin forsømir sína skyldu. Freistin kann tá leingjast upp til eitt ár. Sambært lógini verða arbeiðsskaðar innan tað almenna viðgjørdir sum um ein trygging er galdandi, hóast almennir arbeiðsgevarar ikki hava skyldu at tryggja starvsfólk síni. Tílík mál kunnu vera trupul at koma ígjøgnum, og tí eigur tú at venda tær til Lærarafelagið fyri at fáa nærri kunning og hjálp. Tað er betri at melda skaðan til sum skjótast, heldur enn um nøkur ár at finna út av, at skaðin tíverri gjørdist varandi.
Vinarliga
Poul Nolsøe, løgfrøðingur
16. februar 2011


text:
Nýggjastu tíðindi
Nýggj endurvenjingarpláss í Svimjihøllini
Samstarvsavtala er gjørd millum Ítróttardepilin hjá Klaksvíkar kommunu og Almannaverkið um leigu av venjingarhølunum í Svimjihøllini til endurvenjingar.
Almannaverkið fer í framtíðini at nýta venjingarhølini í Svimjihøllini til at veita borgarum, ið hava mist førleika, endurvenjing, so tey gerast so sjálvbjargin sum tilber. Talan er um borgarar í arbeiðsførum aldri, sum við tilvísing kunnu venja í hølunum saman við ergo- og fysioterapeutum frá Almannaverkinum.
Jógvan Skorheim, borgarstjóri fegnast um avtaluna, sum varð undirskrivað í dag.
- Tað er altíð gleðiligt, tá tænastustøðið í økinum hækkar, og í hesum førinum er talan eisini um eitt upplagt samstarv og eina góða staðseting til venjingarhølið hjá Almannaverkinum, tí aðrir hentleikar á stadionøkinum jú eisini eru nær við, eitt nú svimjihøllin og vælverudepilin, sum letur upp har í næstum, sigur borgarstjórin.
Hølini verða frammanundan brúkt sum venjingarhøli hjá Judofelagnum, og venjingartíðirnar verða tí lagdar soleiðis til rættis, at hølini kunnu tæna báðum endamálum uttan trupulleikar.
- Samstarvið millum Judofelagið, Svimjihøllina og Almannaverkið í hesum málinum hevur verið fyrimyndarligt, so vit kunnu øll vera glað fyri hetta tilboðið, sum nú verður lagt afturat í Norðoyggjum, sigur Jógvan Skorheim.
Almannaverkið hevur eitt toymi av fimm dugnaligum ergo- og fysioterapeutum, sum virka í Norðoyggjum og Eysturoynni, og frammanundan eru líknandi venjingarhøli í Runavík. Sostatt fáa borgararnir í økinum nú líka góðar umstøður í Klaksvík sum í Runavík, greiðir Almannaverkið frá.
Nýtt í kommununi
Klaksvík í fokus endaði hóskvøldið við einum braki í nýumvælda Spinnarínum. Les meira »
Fitt av fólki vóru við, tá Skúlatrøð og ítróttarøkið vóru í fokus mikukvøldið. Les meira »
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at fólkapensjónistar í Norðoyggjum… Les meira »


text:
Orð: Ókendur
Lag: Skjótt í skýggjunum Hann kemur
Týtt: Kajfinn Hammer
1. Samkoman er Harrans Tempul, likam Jesu Krists hon er,
eingin hevur rætt at telja hana her!
Andans innsigli hon á sær ber, við blóð hon vunnin er,
einans skrivað inn í Lívsins Bók hon er!
Niðurlag: Einans Jesus, Hann áleina
øll tey spjaddu skal sameina;
Harrans Samkoma, hin reina,
syngur: Keldur mínar eg í Honum fann!
2. Samkoman í Lívsins Bók við Anda Guðs er skrivað inn,
Andans leiðsla víst er henni meir enn nokk!
Sundurspjatt av Fíggindanum, bundin fast í trældóms ond,
nú vit síggja mangan rætning, mangan flokk!
3. Kristus nú eitt heim til reiðar ger til Sína Samkomu,
Brúðurin til reiðar ger seg til tann dag!
Lýtaleys sum Lambsins Brúður fyri Guð hon stígur fram,
allar ævir syngur Honum lovsong glað.
4. Fyri Guði longur fremmandir vit ikki eru nú,
men Guðs húsfólk og Guðs bústaður, sum er
á ápostlanna, profetanna og Orðsins grundvøll bygd,
meðan hornasteinur Kristus sjálvur er.
5. Helheims portur ei á Samkomu Guðs her skal fáa vald,
grundvøllur og stólpi sannleikans hon er!
Um nú einhvør oyðir Tempul Guðs, tá Guð vil oyða hann,
tí at heilagt er Guðs Tempul, – tað eru vit!
6. Tíðin komin er tá dómur Guðs av sonnum byrja skal
við Guðs húsi – merk tær væl – tað eru vit!
Hvat fer endin tá at verða fyri tey, sum ólýðin
móti Gleðiboðskapinum vóru her?


text:
Fødd: 2. mars 1965
Foreldur: Marin (fødd Clementsen) av Sandi og Heðin Samuelsen úr Havn
Hjúnafelagi: Peter Skou Østergård, sonur Thorsten Østergård og Ester Karen Skou úr Kolding
Børn: Ragnhild Petursdóttir Østergård (1994) og Torstein Bjartarson Østergård (1999)
Útbúgving: Journalistur og kandidatur í matvøruverkfrøði (cand brom)
Yrki: Løgtingskvinna.
Journalistur, sjálvstøðug vinnurekandi og undirvísari.
Politisk álitisstørv: Afturvald á ting 29. oktober 2011. Næstforkvinna í Vinnunevndini. Limur í Trivnaðarnevndini. Varalimur í Uttanlandsnevndini og Norðurlandaráðnum.
Fyrstu ferð vald á Løgting 19. januar 2008.
Februar til september 2008 landsstýriskvinna í vinnu-, samferðslu og javnstøðumálum.
2008-2011 limur í Vinnunevndini og Rættarnevndini. Varalimur í Stjórnarskipanarnevndini (§ 25 nevnd) og í Fíggjarnevndini.
Heimstaður: Tórshavn
Telefon: 599909
Heimasíða: www.tjodveldi.fo/bjort


text:
Abkasia
Abkasia (abkasiskt: AҧcHы, Aṗsny; georgiskt mál: აფხაზეთი, Apchazeti; russiskt mál: Aбxaзия, Abchazija) er eitt landaøki í vestara Kaukasus millum Stóra Kaukasus í norði og Svartahavið í suðri.
Politiska støðan hjá landinum er umstrídd. Stórur meiriluti av heimsins londum viðurkenna Abkasia sum eitt sjálvstýrandi lýðveldi í Georgia. Síðan hin 26. august 2008 hevur Russland tó viðurkent landið sum sjálvstøðugt ríki, tað sama hava hesi lond eisini gjørt: Nicaragua,[1], Venezuela.[2] og Nauru[3] Abkasia er de facto sjálvstøðugt frá Georgia, eftirsum fyrrverandi stjórnin er í eksil í Georgia og ikki fær stýrt Abkasia. Abkasia fevnir um eina vídd á 8 665 km² og hevur umleið 178 000 íbúgvar sambært georgiskum fólkateljingum í 2005. Høvuðsstaðurin er Suchumi (tann georgiska lutalýðveldisstjórnin hevði fyrr sína basu í Tjchalta meðan separatiststjórnin stýrdi Suchumi). Abkasia hevur mark móti norði og útnyrðingi til Karatjaja-Tjerkessia og Krasnodar kraj í Russlandi og í eystri til tann georgiska landslutin Megrelia-Ovara Svanetia. Almenn mál eru abkasiskt og georgiskt sambært tí sjálvstýrandi georgisku lutalýðveldinum, men abkasiskt og russikt sambært tí separatisiska lýðveldinum.
Innihaldsyvirlit
Søga[rætta | rætta wikitekst]
Fornaldarsøga[rætta | rætta wikitekst]
Frá 800-talinum til 500-talið á.Kr. var tað, sum nú er Abkasia, ein partur av tí forna georgiska ríkinum Kolkis. Í fornøldini stovnaðu grikskir handilsmenn havnir við svartahavsstrondina, har ein teirra, Dioskurias, seinni mentist til dagsins Suchumi. Romverjaríkið vann Kolkis frá Mithridates VI Eupator av Pontos undir fyrstu øld e.Kr. og hersetti býin til 300-talið, tá ið økið í ávísan mun fekk sjálvstøðu, sjálvt um tað var innan áhugamálini hjá Bysantinska ríkið.
Ein metropolittur, tvs. kirkjuligur leiðari, av Pitius (Pitsunda) luttók í kirkjufundinum í Nicaea (dagsins Iznik) ár 325, men Abkasia gjørdist ikki kristið í síni heild fyrr enn í 6. øld, av Justinianus I keisara. Abkasia gjørdist eitt sjálvstýrandi fúrstadømi í Bysans í 600-talinum og helt fram við tí til 780-árini, tá Kongadømið Abkasia varð sett á stovn. Ár 1001 sameindi kongurin Bagrat III Abkasia og Georgia í eitt sameint georgiskt kongsríki. Í 1570-árunum var hetta økið hertikið av Osmanska ríkinum, og undir tí stýrinum vóru tað mong, ið skiftu trúgv til islam. Osmanarnir stovnaðu eitt sjálvstýrandi fúrstadømi í Abkasia undir Sjervasjidzeríkinum.
Fyrisitingarligar eindir[rætta | rætta wikitekst]
Tað sjálvstýrandi georgiska lutalýðveldi hevur de jure somu seks rajon'ir (landslutir) sum Abkasiska Sovjetlýðveldið, og eitur tað sama sum fyrisitingarligu høvuðsbýirnir:
- Gagra (Gagra)
- Gali (Gali)
- Gudauta (Gudauta)
- Gulripsj (Gulripsj)
- Otjamtjira (Otjamtjira)
- Suchumi (Suchumi)
Mentan[rætta | rætta wikitekst]
Skrivaðar abkhasiskar bókmentir eru rættiliga nýggjar, frá fyrst í 20. øld. Men, abkasiskt eigur lut í Nart søgnunum, sum er ein røð av søgum um mytiskar hetjur, saman við øðrum kaukasiskum fólkasløgum. Tað abkasiska alfabetið var gjørt í 18. øld. Tað fyrsta tíðindablaðið á abkasiskum, sum nevndist Abkasia, var ritsjtórnað av Dmitry Gulia, og varð fyrstu ferð prentað í 1917. Kendastu abkasisku rithøvundarnir eru Fazil Iskander, sum skrivaði mest á russikum máli, og skaldið Bagrat Shinkuba. Fótbóltur er best umtókti ítróttur í Abkasia. Aðrar vælumtóktar ítróttagreinar eru kurvabóltur, boksing og vrestling. Abkasia hevur sína egnu fótbóltsdeild á amatørstøði síðan 1994. Deildin er ikki við í nakrari altjóða fótbóltssambandi.
Myndir[rætta | rætta wikitekst]
Nýggja Athos (Novyy Afon) ortodokst klostur


text:
Sýnishorn av gransking á Føroyamálsdeildini
Yvirlit yvir útgávur frá Føroyamálsdeildini 2010/2011
Faldarin "Sýnishorn av gransking á Føroyamálsdeildini" er gjørdur í sambandi við Vísindavøkuna 2011. Her fæst kunning um nýggjastu útgávurnar frá granskarum á Føroyamálsdeildini.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Innbjóðing til kunningarfund
Kunnandi fundur um arbeiði í tunlunum Norður um Fjall
FERÐSLUTRYGD:
Í næstum fer SEV undir at leggja kaðlar gjøgnum
tunlarnar Norður um Fjall. Neyðugt verður tí at stongja tunlarnar um náttina,
meðan arbeitt verður. Í hesum sambandi verður skipað fyri kunnandi fundi um innihaldið
í verkætlanini, og hvussu hetta arbeiðið fer at ávirka ferðsluviðurskiftini í
tunlunum.
Virksemið norðan fyri
tunlarnar Norður um Fjall er økt munandi seinastu árini. Hetta hevur millum
annað við sær, at neyðugt er at økja um el-orkuna í økinum. Tí fer SEV komandi
mánaðirnar undir arbeiðið at leggja el-kaðlar
gjøgnum tunlarnar Norður um Fjall. Talan er um eitt heldur krevjandi arbeiði,
sum tekur tíð, og sum tískil eisini fer at ávirka ferðsluna í tunlunum.
Arbeiðið byrjar hálvan oktober og fer væntandi at taka umleið seks mánaðir. Í
hesum tíðarskeiði verða tunlarnir stongdir, meðan arbeitt verður millum klokkan
23.00 á kvøldi til 05.30 á morgni. Tó sleppur ferðsla ígjøgnum tunlarnar kl.
01.00.
Í sambandi við
fyrireiking av arbeiðinum eru serligar trygdarætlanir gjørdar fyri arbeiðið,
soleiðis at trygdin í tunlunum verður
minst møguliga ávirkað , meðan arbeitt verður. Hvørja nátt verður tyrvt út yvir
aftur grevsturin, og vegurin verður somuleiðis javnan vaskaður, soleiðis at
ferðslan um dagin verður minst møguliga nervað av arbeiðinum. Tá arbeiðið er
liðugt, verður øll vegbreiddin asfalterað av nýggjum.
Kunnandi fundur í Skúlanum á Fossanesi í Norðdepli
Skipað verður fyri kunnandi fundi um hetta arbeiðið mikudagin 27. september kl. 19.00 í Skúlanum á Fossanesi í Norðdepli, har umboð fyri SEV, Landsverk, kring liggjandi kommunurnar og tilbúgvingina í Norðoyggjum vera til staðar. Endamálið við fundinum er at geva øllum áhugaðum innlit í verkætlanina, hví hetta arbeiðið er neyðugt at fara undir júst nú, og eisini at geva øllum innlit í tíðarætlan fyri verkætlanina og broyttu ferðsluviðurskiftini í tunlunum hetta tíðarskeiðið.
Skrá
KL. 19.00: Vælkomin: Umboð fyri kommunurnar
Kl. 19.15: Verkætlanin: SEV
Kl. 20.00: Ferðslutrygd og –viðurskiftir: Landsverk
Aftaná ber til at gera
viðmerkingar og seta spurningar.
Øll áhugaði eru vælkomin.


text:
Raðfestingin, ið hevur verið skeiv í fleiri ár, skal nú turkast uppá fakfeløgini ið váða sær at finnast at hesi skeivu raðfesting.
Løgmaður finst at fakfeløgunum, frá tingsins røðarapalli, tí fakfeløgini tora at siga sína hugsan um raðfestingina hjá samgonguni.
Eitt er, at tað er vánaligt av løgmanni at niðurgera gjørdar avtalur, nakað annað er ábyrgdarloysi, ið hetta avspeglar. Nei Harra Løgmaður, tit stýra landinum, tit skulu ikki tváa hendurnar, og geva fakfeløgunum skylduna fyri tykkara hugsjónarloysi.
Tað er rættuliga margháttligt við politikki í Føroyum, tá ið torførar avgerðir skulu takast, kasta politikararnir ábyrgdina frá sær og royna at finna sær onkran syndabukk. Hesaferð roynir Løgmaður so at geva fakfeløgunum ábyrgdina.
Enn einaferð skal væntandi raðfesting skyldast uppá onkran annan. ABC samgongan, ið byrjaði við at seta fólk at gera visjón 2015 ætlanina, sum teir so ikki fylgdu, er nú komin í trupulleikar. Nú sær Kaj Leo loysnina, fakfeløgini skulu ganga við til at strika avtalaðu lønarhækkanina, soleiðis at peningur fæst til tunnilin hjá Anfinni – og soleiðis gerast øll glað.
Samgongan heldur áfram til næsta fíggjarlóg skal smíðast. Hvør fær tá skylduna?
Jógvan Philbrow
Nevndarlimur í Føroya pedagogfelag


text:
Hvad bagdi ÍF í seinna hálvleiki ?
So vann ÍF á Gisa Hoyvík í Fløtugerði í dag, sum samstundis varð seinasti heimadystur hjá okkara liði í ár.
Hóast ÍF liðið er komið upp í bestu deildina, so hevur liðið stríðst fyri at vinna allar dystirnar, ið eftir eru.
Fyrra hálvleik spældi okkara lið væl, og hevði fult uppiborið sigurin 2-0 í steðginum.
Fyrsta málið skeyt Jann, næsta Ari, ið var eitt vakurt mál.
Stutt eftir at dómarin hevði bríkslað seinna hálvleik í gongd, eydnaðist tað 17 ára gamla Tóri at fáa triðja málið.
Nógv bendi á, at tað fór at gerast ein stórsigur hjá heimaliðnum, men so bleiv ikki.
ÍF liðið hevði eitt skot á tvørstongina, ið ungi evnaríki Tóri skeyt, og nakað seinni rakti Ari stólpan.
Einar fýra ferðir høvdu fuglfirðingar upplagdar málmøguleikar, ið teir lorkaðu burtur – heilt ófatiligt fyri eitt so gott lið.
Nakað inn í seinna hálvleik, tók Gisa Hoyvík yvir, liðið varð nú nógv ágrýtnari enn okkara lið, og tað gav úrslit.
Teimum eydnaðist at fáa tvey mál og okkurt bendi á, at teimum fór at eydnast at fáa javnleik. Teir stríddust og strevaðust, men triðja málið fingu teir ikki.
ÍF liðið vísti lítið og einki í seinna hálvleiki, og mangir vóru áskoðararnir, ið spurdu: Hvat bagir okkara liði ?
Dysturin endaði við 3-2 til fuglfirðingar.
Seinasti dysturin verður á Sandi komandi fríggjadag.
Okkara vón er, at liðið spælir, sum tað spældi fyrra hálvleik í Fløtugerði, so gerst úrslitið gott og ein góður endi í kappingini 2018.
Skriva hevur Signar á Brúnni


text:
9. apríl 1992Nr. 40
Kunngerð um lívrunnið burturkast frá alivinnuni, sum broytt við kunngerð nr. 90 frá 28. september 2007
Við heimild í § 4, § 6, kap. 7 og § 57, stk. 3 og stk. 5 og í § 72, stk. 3-6 í løgtingslóg nr. 134 frá 29. oktober 1988 um umhvørvisvernd hevur landsstýrið fyrisett:
§ 1. Reglurnar í hesi kunngerð eru galdandi fyri slógv, deyðan fisk, fóðurleivdir og tílíkt lívrunnið burturkast frá sláturvirkjum, alibrúkum, smoltstøðum og líknandi støðum.
§ 2. Á teimum í § 1 nevndu støðum skal verða góðkend útgerð til uppsamling og goymslu av lívrunnum burturkasti.
§ 3. Burturkastið skal flytast í tanga ella á annan góðkendan hátt. Flutningur skal ikki bera vanda fyri smittu ella dálking við sær.
§ 4. Burturkastið skal latast góðkendum móttakara.
§ 5. Á alibrúkum og smoltstøðum skal deyður og deyðsjúkur fiskur takast upp regluliga. Á smoltstøðum dagliga og á alibrúkum minst eina ferð um vikuna og dagliga, um felli er.
§ 6. Tann, sum hevur flutningin um hendi, skal lata heintingarváttan, har nøgd, slag og dagfesting eru ásett. Heintingarváttanir skulu latast eftirlitsmyndugleikunum eftir umbøn.
§ 7. Umsókn um góðkenning av útgerð til uppsamling og goymslu skal saman við ávísing av flutnings- og burturbeiningarskipan latast eftirlitsmyndugleikunum.
§ 8. 1) Góðkenningar- og eftirlitsmyndugleika eftir hesi kunngerð hevur Umhvørvisstovan. Eftirlitið verður útint sambært kap. 7 í umhvørvisverndarlógini.
§ 9. 1) Fyri góðkenningar og eftirlit sambært hesi kunngerð skulu hesi gjøld rindast Umhvørvisstovuni:
§ 10. Avgerðir eftir hesi kunngerð kunnu kærast til Føroya Landsstýri. Kærufreistin er 4 vikur frá tí degi, avgerðin er fráboðað avvarðandi.
§ 11. Brot á §§ 2, 3, 4, 5 og 6 í hesi kunngerð verða revsað við bót sambært kap. 13 í umhvørvisverndarlógini.
§ 12. Kunngerðin fær gildi dagin eftir at hon er lýst og samstundis fer úr gildi, kunngerð nr. 98 frá 25. november 1991 um lívrunnið burturkast frá alivinnuni.
1) Broytt við kunngerð nr. 90 frá 28. september 2007, har § 15 er soljóðandi: ”Henda kunngerð kemur í gildi 1. oktober 2007.”


text:
Hitt fyrsta almenna bræv Jóhannesar, kapittul 4
Áminning um at royna andarnar
v1
Elskaðu tit, trúgvið ikki einum og hvørjum anda, men roynið andarnar, um teir eru av Guði; tí at mangir svikaprofetar eru farnir út í heimin.
v2
Av hesum kenna tit Guðs anda: Ein og hvør andi, sum viðkennir sær, at Jesus Kristus er komin í holdi, er frá Guði.
v3
Og ein og hvør andi, sum ikki viðkennir sær Jesus, er ikki frá Guði; og hetta er Antikrists andi, sum tit hava hoyrt um, at hann kemur, og hann er longu nú í heiminum.
v4
Børn míni, tit eru av Guði og hava vunnið á teimum; tí at tann, sum er í tykkum, er størri enn tann, sum er í heiminum.
v5
Teir eru av heiminum; tí tala teir av heiminum og heimurin hoyrir teir.
v6
Vit eru av Guði; tann, sum kennir Guð, hoyrir okkum; tann, sum ikki er av Guði, hoyrir okkum ikki. Av hesum kenna vit sannleikans anda og villunnar anda.
At elska hvør annan; kærleikin er av Guði
v7
Elskaðu tit, latum okkum elska hvør annan, tí at kærleikin er av Guði; og ein og hvør, sum elskar, er føddur av Guði og kennir Guð.
v8
Tann, sum ikki elskar, kennir ikki Guð, tí at Guð er kærleiki.
v9
Í hesum varð Guðs kærleiki opinberaður okkara millum, at Guð hevur sent son sín, hin einborna, í heimin, fyri at vit skulu liva við hann.
v10
Í hesum er kærleikin: Ikki at vit elskaðu Guð, men at hann elskaði okkum og sendi son sín til at vera bót fyri syndir okkara.
v11
Elskaðu tit, hevur Guð soleiðis elskað okkum, tá eiga vit eisini at elska hvør annan.
v12
Eingin hevur á nøkrum sinni sæð Guð; um vit elska hvør annan, tá verður Guð verandi í okkum, og kærleiki hansara er fullkomin í okkum.
v13
Av hesum kenna vit, at vit verða verandi í honum og hann í okkum, at hann hevur givið okkum av sínum anda.
v14
Og vit hava sæð og vit vitna, at faðirin hevur sent sonin til at vera frelsari heimsins.
v15
Tann, sum viðkennir sær, at Jesus er Guðs sonur, í honum verður Guð verandi, og hann í Guði.
v16
Og vit hava ásannað og trúð tí kærleika, sum Guð hevur til okkara. Guð er kærleiki, og tann, sum verður verandi í kærleikanum, verður verandi í Guði og Guð í honum.
v17
Í hesum er kærleikin vorðin fullkomin hjá okkum, at vit hava frímóð á dómadegi; tí at, eins og hann er, soleiðis eru eisini vit í hesum heimi.
v18
Ótti er ikki í kærleikanum, men hin fullkomni kærleikin rekur út óttan; tí at ótti hevur í sær revsing; men tann, sum óttast, er ikki fullkomin í kærleikanum.
v19
Vit elska, tí at hann elskaði okkum fyrst.
v20
Um einhvør sigur:  > og hann hatar bróður sín, hann er lygnari; tí at tann, sum ikki elskar bróður sín, sum hann hevur sæð, hvussu kann hann elska Guð, sum hann ikki hevur sæð?
v21
Og hetta boðið hava vit frá honum, at tann, sum elskar Guð, eigur eisini at elska bróður sín.


text:
Vinn iPhone 8 á Norðoyastevnu 2018
Vinn iPhone 8 á Norðoyastevnu í tivoli básinum hjá ÁRFÁRF er við á Tivoli Norðoyastevnu 2018.
Keypir tú fyri kr. 50 í senn í øðrum av Tivoli básinum hjá ÁRF.
So fært tú ein lutaseðil frá ÁRF.
Og tú kanst vinna.
Vinningur nummar 1 iPhone 8
Vinningur nummar 2 1 Atgongumeri frá Summarfestivalinum 2018
Vinningur 3 1 lamb(ræst krov í heyst úr Árnafirði)
Drigið verður á Tivoliøkinum sunnukvøldið 03 mai kl. 23.
Og lýst verður á www.arf.fo
Góða Norðoyastevnu
ÁRF - Árnafjarðar Róðrarfelag
Komandi tiltøk
Stuðla ÁRF
Øll kunna stuðla, við at gjalda
upphædd inn á konta í NS (9865)102.857.4


text:
Vísindavøkan vakti minnir um ein virknan fiskivinnubý
Tað, at Vísindavøkan, sum Granskingarráðið hevur skipað fyri seinnu árini, hesaferð varð hildin í Sjóvinnuhúsinum á Vestaru...Fyri haldarar
At ákæra Gud er ein leitan eftir meining í tilveruni
Menniskja leitar altíð eftir meining í tilveruni, og tað er ein íborin eginleiki at seta spurningar og krevja svarFyri haldarar
ELO live: Sum eitt soundtrack til mín uppvøkstur
Tað var sum at “spáka oman eftir minnisstíggi”, fyri at brúka umsetingina av enska "memory lane", so sum Sprotin viðmælir.Fyri haldarar
Søren L. Bruhn: Hevði eg ikki eitt skrivstovustarv var eg avlamin
Stjórin í Suðuroyar Sparikassa, Søren L. Bruhn, hevði glett seg til eitt toluliga sorgleyst lív við nógvari rørslu og aktivum..Fyri haldarar


text:
- Tíðindi, mentan og ítróttur
Lønardeildin gruggar málið
Tak niður
Lønardeildin gruggar málið við tølum, sum als ikki hava hald í veruleikanum. Tað sigur Óluva í Gong, nú Lønardeildin hevur sent eitt tíðindaskriv út, har kostnaðurin av einum sjúkrarøktarfrøðingi verður samanborið við kostnaðinum av einum lærara.
Sambært tølunum hjá lønardeildini fær ein sjúkrarøtkarfrøðingur í miðal yvir 38.000 krónum um mánaðin, men tað kennir forkvinnan hjá sjúkrarrøktarfrøðingunum einki til.
- Eingin av mínum limum hevur slík tøl á lønarseðlinum, sigur Óluva í Gong, forkvinna í Felagnum Føroyskir Sjúkrarøktarfrøðingar.
Sí eisini


text:
Dialogur í konfliktloysn
Ein træta er loyst konstruktivt, tá partarnir í trætuni eru nøgdir við úrslitið. Hetta krevur so eisini, at partarnir vilja eina loysn og eru sinnaðir leggja ta orku í, sum krevst.
Ein loysn er góð og varandi, tá hon kennist fullgóð fyri báðar partar - og ikki bara fyri annan partin. Ein góð loysn merkir, at áhugi verður vístur fyri tørvin hjá hinum partinum eisini, og slíkur atburður styrkir samskiftið og sambandið partarnar millum, so lættari er at tosa saman aftur.
Hetta er tað mekling er um: at tosa saman.
Konflikttrappan vísir, hvussu gongur, tá illa vil til.
Byrjanin kann vera trupul, og fyrsta uppgáva mín sum meklari er aloftast at átaka mær at fáa í lag aftur mistu kontaktina, og síðani hjálpa samtaluni á glið, og halda hesa á sporinum.
Kensluligar avbjóðingar sum rættvísi og tørvandi viðurkenning eru ofta partur av gongdini.
Tú er vælkomin at seta teg í samband við meg og fá upplýst meiri um mekling, og hvussu ein mekling kann fást í lag. Tað er ókeypis.
Advokatyrki
Yrkisøki míni sum advokatur fevna um rættarmálsførslu, revsimál og borgarlig mál, umframt løgfrøðisliga ráðgeving og gerð av skjølum knýtt at hesum. Løgfrøðilig ráðgeving snýr seg eisini um at finna loysnir og semjur - also samráðing.
Eg havi virkað sum advokatur siðani 1982, og uppgávurnar hava verið nógvar og ymiskar.
Ofta hava uppgávurnar snúð seg um seg um eitt av kjarnuøkjunum innan advokatarbeiði, nevnliga ognarviðurskiftir og broytingar í hesum : Keyp/søla, samogn, arvaviðurskifti og hjúnabandsskifti, rættindi og skyldur í samskiftum við onnur og gerð av neyðugum skjølum:
-Skeyti: ráðgeving og umboðan í samband við keyp og sølu av fastogn, og kunning um tey rættindi/skyldur og tær fellur, sum har eru.
-Arvur/samogn: Samognarspurningar, tá fólk eiga ognir saman, t.d. arva ella keypa ogn saman og evt. upploysn av samogn. Samognarsáttmálar. Knýtt at hesum er ofta eisini testamentsviðgerð.
-Hjúnabandsskifti: Ein neyðug fylgja við hjúnaskilnaði er broyting í ognarviðurskiftum - ein fyri partarnar stór avbjóðing, sum avgjørt krevur fakligan kunnleika, um ein vil sær sjálvum væl.
Mekling
Í virki mínum sum advokatur, gjørdist mær støðugt meiri greitt, at handfaringin av trætum, ósemjum er knýtt at øðrum enn bert løgfrøðisligum reglum, og at einsporaði rættarvegurin oftast er ein neyðloysn, heldur enn ein góð loysn av eini trætu, konflikt.
Í 2004 leyk eg prógv sum konfliktmeklari við Kbh. Universitet (master of mediation and conflict resoulution). Við tí førleikanum í sjáttuni havi eg lagt meg eftir í samskiftinum við viðskiftafólk míni eisini at lýta aftur um løgfrøðiligu trætuna. Og ofta er tað so at trætan ikki byrjaði sum ein løgfrøðilig træta um at "fáa rætt" , men gjørdist tað, tá samtalan steðgaði, tí er tann góða og varandi loysnin ofta at finna við at leita fram aftur dialogin.
Havi við positivum úrlitið, sum konfliktmeklari havt nógvar ymiskar uppgávur. Fyri arbeiðspláss: millum starvsfólk, millum starvsfólk og leiðara, sum einstaklingar og bólkar, og millum leiðarar. Innan familjurættarliga økið: ósemjur millum foreldur og børn, millum foreldur um børn, millum fosturforeldur og foreldur vm.
Rættarmálsførsla/mekling
Mekling eigur altíð at roynast áðrenn farið verður víðari í juridiska sporinum alleina:
- Størri møguleiki fyri eini varandi loysn
- Nógv skjótari
- Kostnaðarminni, bæði í tíð, pengum og orku.
Meklingin brýtur m.a. við rættarmálsførslu á hesum øki:
Rættarmálsførsla snýr seg um at staðfesta rættvísi(rætt ella skeivt) í mun til rættarreglur, viðgerðin snýr seg nakað sum farið er, lítur aftur í tíð. Viðgerð av kenslum og samskifti annars er ikki partur av rættarmálsførslu. Rættarmálsførsla er ógvuliga kostnaðarmikil bæði í tíð, pengum og mentalari útlúgvan. Flestu meklingsfundir hinvegin enda við einum positivum úrslitið aftaná 2-3 fundir á 3 tímar og kostnaðurin er samsvarandi hesum.


text:
Søgan
Fyrsta brandpumpan, sum menn vit um, stóð í kjallaranum hjá Jóhan suðring.
Eftir at eldur hevði verið í húsunum hjá Olla Samuelsen, varð nýggj brandpumpa og nakað av sløkkiútgerð keypt, og kom sløkkiútgerðin at standa í kjallaranum í krambúðini hjá Haraldsen.
22. februar 1971 varð Fuglafjarðar sløkkilið stovnað; manningin var henda: Tórhallur Andreasen, Bjarni Eliasen, Petur Halgadal, Hanus Hansen, Martin E. Hansen, Sveinbjørn Hansen, Gordon Petersen, Marius Petersen, Símun Pauli Poulsen, Sigfríður Vørhamar, Kári Zachariasen og Johannus Øregård.
Í 1973 taka Fuglafjarðar, leirvíkar og Gøtu kommuna stig til at keypa ein Toyota brandbil. Haraldsen var ov lítið til nýggja brandbilin, tí varð nýtt hølið fingið til vega. Kommunan átti tá gomlu smiðju hjá Alex Sevdal, so útgerðin bleiv flutt inn har. Hetta var kortini ein vánalig loysn, tí har var eingin hiti; tað kom fyri, at ejektorpumpan frostsprongdist, so onnur loysn mátti finnast.
Í 1975 keypur Fuglafjarðar kommuna bilhúsið frá Ditlev Róin, og flutt varð frá gomlu smiðju niðan í hetta bilhúsið sama ár. Í 1987 keypir sløkkiliðið ein Nissan Patrol til bjargingar og sløkkibil, so nú var aftur ov trongligt. Kommunan leigaði síðan kjallaran í Arbeiðsmannafelaghúsinum, hagar øll útgerðin varð flutt.
Í 1989 keypti sløkkiliðið ein Volvo Terberg brandbil. Kommunan hevði frammanundan keypt handilsbygningin frá Jógvan Simonen, sum stóð á keiøkinum beint niðanfyri Arbeiðsmannafelaghúsið, og 23. desember hetta árið varð flutt í tann bygningin.
Í ár 2000 byggir Fuglafjarðar kommuna bygningin, har sløkkiliðið húsast í dag. Nýggi bygningurin stendur annars har húsini hjá Jóhan suðring stóðu, og virksemi er sostatt komið aftur, har alt byrjaði.


text:
Sum nakað serligt í Novembur mánaða, fari eg at leggja trý make-up tutorial video út á bloggin, sum íblástur til smynkuna til jólafrokostin.
Her er eitt lítið “sneak peak” til fyrsta lookið sum verður lagt út í morgin.
Eg havi elskað make-up síðani eg var heilt lítil. Eg minnist at mamma plagdi at geva mær kinnareytt og varrastift á jólaaftan. Eg føldi meg sum eina drotning. Vit hava myndir av mær, oyjøssus er síggi stolt út. Mamma hevur altíð smurt seg áðrenn hon fór til arbeiðis, og tað hevur ávirkað meg til at gera tað sama. Fyri nøkur er tað at smyrja sær ein pláva. Fyri meg er tað stuttligt og kreativt. Tá eg var tannáringur var tað ikki so stuttligt, tí eg var rakt av akni. Tá vóru tað dagar har eg slett ikki vildi út um hurðina, tí húðin hjá mær sá so forferdilig út. Men aftaná nógv ár er húðin endiliga blivin okey.
Eg minnist at tá eg bleiv spurd um hvat eg vildi verða tá eg bleiv stór. Svarið var at eg vildi antin verða sangarinda ella frisør. At eg so endaði við at lesa sálarfrøði eri eg glað fyri. Men hini bæði eru stuttlig at hava við síðunar av.
Nú vit nærkast jólum har allir jólafrokostarnir eru á skránni, fekk eg hug at gera nøkur video, har eg vísi ymisk make-up look til veistlur. Tað koma at verða trý look, sum kunnu brúkast sum íblástur til veistlu make-up. Mær dámar sjálv væl at hygga eftir “tutorials” á youtube og aðra staðni. Ofta haldi eg tó at tað er so møtumikið, tí man skal eiga øll tey røttu produktini og bara fyri at fáa húðina at síggja slætta út, nýta tey átta produktir. So eg havi roynt at gjørt tað eitt sindur einkult og lætt.
Tá eg var um 20 ár fór eg á Tekniska Skúla í Tórshavn, har eg fekk prógv sum make-up artistur og stylistur. Eg elskaði tað, men helt tó ikki at eg vildi hava hetta at verða mítt fulltíðarstarv. Síðani havi eg smynkað nógvum vinkonum, og mær sjálvari, men ongantíð nakað professionelt.
Til jólafrokostarnar kann man gott vera eitt sindur eyka kreativur við glimmuri osf. Varrastiftin er eitt must, og lookið kann gott verða eitt sindur ógvusligt.
Kvinnur í Føroyum dáma væl at verað í svørtum, so eg komi at taka útgangstøði í at make-up lookið skal rigga til svørt veistluklæðir.
Tey make-up lookini sum eg fari at leggja út á her, fara at verða til allar kvinnur. Tú skalt ikki nýtast at fara út at keypa tíggju ymisk produktir sum kosta fleiri túsund krónur tilsamans. Nei, tú kanst saktans fáa eitt flott look, uttan at eiga tey fínastu produktini. Eg gangi ikki so høgt uppí at smynkan eg brúki skal vera tey frá teimum dýru merkjunum. So leingi tað riggar, so eri eg glað.
So hetta er nakað tú kanst gleða teg til komandi tíðina. Um tú hevur spurningar ella ynskir, so er bara at spyrja.
M&K


text:
Tað var ikki bara dómarin
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
Tað er lítið at ivast í, at okkara menn eftir flestu parametrum vóru verri enn HB gjøgnum dystin - men tá tveir leikarar uttan bólt renna saman og brotsspark verður dømt, og tað ikki er brotsspark í hinum endanum, tá ein reyður hoppar upp á ryggin hjá einum bláum, samstundis sum eitt ivasamt offside verður dømt - so er kenslan kortini, at í dag høvdu vit uppiborið betri.
Tað var eitt heilt fitt lot í Hólmanum í dag, og helst hevur tað havt sína ávirkan á spælið í fyrra hálvleiki, har okkara bláu tóktust hava sera torført við at fáa spælið at koyra, samstundis sum HB heldur ikki kom til veruligar møguleika. Risastóri John Frederiksen spældi fremsti maður hjá HB, og hann sá nokk út av meira enn hann var. Verjan við Ragnari, Odduri, Peturi og Gesti vann flestu luftbóltarnar, og tá John Frederiksen endiliga bleiv leysur og fekk størsta møguleikan í fyrra hálvleiki, fór bólturin langt upp um. Tíbetur fyri okkum.
Spælið hjá okkum var annars onki at reypa av. Arnar, Marni og Rógvi royndu at berjast á miðjuni, men gjørdust ofta ov seinir at fanga kviku HBararnar. Tað sást til dømis fleiri ferðir, at tað er ein orsøk til, at Teit Jacobsen hevur sáttmála uttanlands.
Tað var hugaligt at síggja, at Ari endiliga er liðugur við sítt leikbann, og hann royndi sítt sum fremsti maður, hóast tað vóru torførar arbeiðsumstøður. Tað sama gjørdi seg galdandi fyri Pætur og Leif, har serliga Pætur ikki var líka eyðsýndur sum hann hevur verið hinar dystirnar. Leif sást tó heldur ikki nakað serligt til, og tað hekk helst alt saman við, at HB stýrdi tí mesta, sum fór fram.
Eitt sindur inn í seinna hálvleik dømir dómarin brotsspark til HB. Tað er púra greitt, at onkur kontakt er millum Oddur og Dan í Soylu, sum fær brotssparkið, men heldur ikki eftir at hava sæð støðuna fleiri ferðir, ber veruliga til at siga, um tað er Oddur sum tekur beinið undan Dan, ella tað er Dan, sum letur beinið hanga. Bólturin er í øllum førum langt síðan farin, áðrenn HBarin dettur.
Eftir málið byrjar at síggja frægari út hjá okkara monnum, og tá Arnbjørn kemur á vøllin ímóti endanum blívur alt aftur púra opið. Í fyrstu royndini vinnur Arnbjørn bóltin eftir ein deyðbólt, men meira spyrst ikki burturúr. Í aðru royndini hendir meira. Rógvi leggur eina frálíka avlevering inn um verjuna, eins og hann hevur gjørt fleiri ferðir fyrr í ár. Arnbjørn hevur runnið seg púra leysan, og setir bóltin í netið. 1-1 hildu vit øll, men linjuverjin nærmast húsinum var ósamdur, og so var tað líkasum tað.
Løtu seinni er innkast í høgru síðu, sum Petur kastar til Oddur. Ein HB leikari hoppar upp á ryggin hjá Odduri, sum tí ikki fær tamarhald á bóltinum og dettur framav. Tey flestu væntaðu at hoyra okkurt úr floytuni hjá dómaranum, sum neyvan sá støðuna, tá onki hoyrdist.
Tað sigur í veruleikanum rættiliga nógv um dystin, at fleiri HB-viðhaldsfólk eftir leiklok tosaðu um, at nú var útjavnað við dómaraavgerðum við tilsipan til málið hjá Arnbjørn við Margáir í fjør, har bólturin kanska ikki var inni í málinum.
Tað nyttar ikki at gráta yvir stoytta mjólk og at grenja um dómarar, og ein torførur dystur er longu aftur hósdagin. Tá koma tá runavíkingar, sum eru annað av liðunum frammanfyri okkum, á vitjan. So tað er bara at fyrireika seg til tann dystin.
Saman standa vit sterk.


text:
Røða til floksfelagar
Anna Sofía Hvítklett helt røðu fyri sínum floksfeløgum á hátíðarløtu í Norðurlandahúsinum 27. juni
Góðan morgun øll somul og hjartaliga til lukku til tykkum, sum hava fingið, og sum fáa prógv í dag. Tað er mær ein stórur heiður at standa her í dag og umboða mínar floksfelagar og mín skúla.
Sum børn hava vit øll okkara dreymar. Dreymurin um at gerast lærari byrjaði longu, tá ið eg sum sjey ára gomul gekk í fyrsta flokki. So tit kunnu bara ætla gleðina, ið eg føldi, tá ið eg fyri fýra árum síðani móttók eitt bræv frá Læraraskúlanum, ið segði, at eg var upptikin sum næmingur. Og í dag standi eg her saman við mínum floksfelagum við tí prógvi, ið mær hevur longst eftir í so nógv ár.
Fyri skjótt fýra árum síðani sótu umleið 67 fólk, ið ikki kendu hvønn annan, inni í aulini á Læraraskúlanum og tordu knapt at hyggja upp á hvønn annan. Men eftir ein hugnaligan, skemtingarsaman og ógloymandi seturskúla saman við lærarunum, varð smædnið skjótt gloymt.
Hesi árini á Læraraskúlanum hava givið okkum ótrúliga nógv. Hóast próvtøkur og lesnaður til tíðir hava verið strævin, so viga hesar stundir einki ímóti tí gleði og stuttleika, vit hava havt saman á skúlanum. Vit næmingar hava verið ótrúliga góðir við hvønn annan og hava stuðlað hvørjum øðrum, bæði tá ið tað hevur gingið við, og tá ið tað hevur gingið ímóti. Lesnaðurin hevur verið avbjóðandi, men eisini gevandi og spennandi. Í starvslærum hava vit fingið høvi at royna okkara førleikar sum lærarar - ikki bara í okkara kæra heimlandi, men eisini í fjarskotnum londum so sum India og Ný Sælandi. Og nú stendur ein nýggjur kapittul fyri framman, har vit veruliga sleppa at royna okkum og allan tann lærdóm, vit hava fingið, í verki. Vit kunnu einans vóna og arbeiða hart fyri at gerast eins góðir lærarar og fyrimyndir í lívunum hjá okkara komandi næmingum, sum okkara lærarar hava verið fyri okkum.
Tí er tað, at hóast gleðin er ómetaliga stór í dag, er tad eisini við sorgblídni, at vit í dag siga færvæl við okkara lærarar og skúla, ið er vorðin okkum so kærur.
At enda vil eg siga, at mangan verður sagt, at lesnaðarlívið til tíðir kann tykjast fátæksligt fíggjarliga, men einki kann samanberast við tann ríkdóm, ið vit hava fingið á Læraraskúlanum bæði av lærdómi og ótrúliga góðum og lívslongum vinum.
1000 takk fyri okkum í 4. L.
Anna Sofía Hvítklett
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Í døgunum 10.-12. mars hevur verið hildin ein altjóða vísindalig ráðstevna í Keypmannahavn, har fleiri enn 2500 luttakarar frá útvið 80 londum luttóku. Heitið á ráðstevnuni var: “Global Risks, Challenges & Decisions”. Úrslitini frá hesi ráðstevnu verða ætlandi útgivin í eini frágreiðing í juni mánaði, men niðurstøðurnar eru greiðar longu nú. Tær vórðu handaðar Anders Fogh Rasmussen 12. mars.
Talan er um vísindaliga fundin sum er grundarlagið undir tí politisku veðurlagsráðstevnuni, sum ST skipar fyri í Keypmannahavn í desember í ár. Fiskirannsóknarstovan hevði 2 umboð á fundinum: Bogi Hansen hevði eina framløgu um skiftið millum Norðuratlantstreymin og Norðhøvini og Hjálmar Hátún vísti á uppslagi á ávirkanina ið havstreymarnir hava á vistfrøðiligu skipanina. Eisini fólk frá Náttúrugripasavninum vóru á fundinum.
Onki hevur verið at frætt um hesa ráðstevnu í føroysku fjølmiðlunum, og tí havi eg ómakað mær at umsett niðurstøðuna. Eg havi eina lítla vón um, at hóast áhugin frá landsins stjórn og fjølmiðlum tykist vera avmarkaður fyri vísindaliga grundarlagnum, so er tó kanska áhugi millum manna fyri hesum evni.
Niðurstøðan var býtt upp í seks punkt:
1. Veðurlags gongdin
Nýggjastu kanningarnar vísa, at ringastu forsøgnirnar hjá IPCC fara at ganga út (ella tað verður verri enn ringastu forsøgnirnar). Veðurlagsskipanin er longu við at flyta seg úr teimum natúrligu karmum, sum okkara samfelag og búskapur er sprottin úr og hevur lagað seg til. Tað sum er kannað er slíkt m.a. miðal hitin á knøttinum, vatnstøðan í havinum, súrni í havinum, skifti millum hav og ís, og ógvisligar veðurlagshendingar. Tað er stórur vandi fyri at nógvar av broytingunum fara at ganga skjótari og skjótari, og økir hetta um vandan fyri einum knappligum skifti í veðurlagnum, ella at vit koma út á eggina har ikki kann vendast við aftur.
2. Sosial upploysn
Vísindafólk hava nógva vitan ið undirbyggir kjakið um “vandamiklar veðurlagsbroytingar”. Nýggjar kanningar vísa at flestu samfeløg eru sera sárbær fyri sjálvt heilt smáum veðurlagsbroytingum, og serliga eru tað fátæk lond og fátæk samfelag sum eru viðbrekin. Ein hækking í hitanum uppá meira enn 2°C verður sera torfør hjá nútíðar samfeløgum at liva við, og tað fer at økja um veðurlagsoyðileggingarnar restina av øldini.
3. Langtíðar strategi
Neyðugt er við skjótari, áhaldandi og munagóðari avmarking, grundað í tiltøkum sum umfata bæði allan heimin eins og tey einstøku økini fyri at sleppast skal undan “vandamiklum veðurlagsbroytingum”, uttan mun til hvussu hetta er lýst. Um málsetningurin fyri 2020 ikki er nóg munagóður, so økist vandin fyri at koma út á eggina har ikki slepst aftur, og tað minkar um møguleikan at røkka málsetninginum fyri 2050. Verður drálað í at seta avmarkingartiltøk í verk, økir hetta munandi um langtíðar sosialu og búskaparligu útreiðslurnar av bæði tillagingum og avmarkingum.
4. Tiltøk fyri rættvísi
Veðurlagsbroytingar hava, og fara at hava, sera ymiskar ávirkanir á fólk bæði innanlendis og millumtjóða, á núverandi og á framtíðar ættarlið, og á samfeløg og náttúru. Eitt munagott, vælskipað trygdarnet er neyðugt fyri at tey mest viðkvomu fólkini kunnu tillaga seg ávirkaninar av veðurlagsbroytingunum, og neyðugt er við eini felags, men tillagari avmarkingarstrategi fyri at verja tey fátæku og mest sárbæru.
5. Einki at gera er ófyrigeviligt
Ongin umbering finst fyri onki at gera. Vit hava sum er nógv tól og nógvar hættir – búskaparlig, teknisk, atferðarlig, stýringsamboð – sum munagott kunnu brúkast til veðurlagsavbjóðingina. Men hesi mugu verða sett í verk við harðari hond og uttan ov nógv undantøk fyri at uppnáa tað samfelagsligu broyting, ið krevst fyri at fáa ein búskap, sum ikki er heftur av kolevni. Nógvir fyrimunir fara at koma burturúr einum samskipaðum átaki at broyta okkara orkubúskap nú, millum annað
- vøkstur í arbeiði innan burðardygga orku,
- minking í heilsuútreiðslum, ið standast av veðurlagsbroytingum,
- og endurbygging av vistskipanum.
6. At taka av avbjóðingini
Fyri at gera tær samfelagsligar broytingar ið krevjast fyri at standa ímóti avbjóðingini av veðurlagsbroytingum er neyðugt, at vit vinna á fleiri forðingum, og síggja nýggjar møguleikar. Her verður m.a. hugsað um:
- at gera sosialu og búskaparligu skipanirnar meira liðiligar,
- at stuðlað verður uppundir at almenningurin vil broytingar,
- at taka burtur bæði beinleiðis og óbeinleiðis stuðulsskipanir,
- at minka um ávirkanina frá kapitaláhugamálum sum økja um útlát og minka um tillagingarhug,
- at stuðla skifti frá ineffektivari stjórn og veikum stovnum til nýskapandi leiðslu í stjórn, privata vinnulivinum og í samfelagnum sum heild,
- og at fáa samfelagið við í broytingina til reglur og mannagongdir ið eru burðardyggar.


text:
Listi yvir aktivar brúkarar
Jump to navigation Jump to search
Hetta er ein listi yvir brúkarar, ið høvdu okkurt slag av aktiviteti tann seinasta/teir seinastu 30 dagarnar.
- 1997kB (Kjak | íkøst) [1 handling tann seinasta/teir seinastu 30 dagarnar]
- MediaWiki message delivery (Kjak | íkøst) (bottur) [2 handlingar tann seinasta/teir seinastu 30 dagarnar]
- Mys 721tx (Kjak | íkøst) [2 handlingar tann seinasta/teir seinastu 30 dagarnar]
- Pathoschild (Kjak | íkøst) [1 handling tann seinasta/teir seinastu 30 dagarnar]
- TonyBallioni (Kjak | íkøst) [1 handling tann seinasta/teir seinastu 30 dagarnar]
- Vogone (Kjak | íkøst) [2 handlingar tann seinasta/teir seinastu 30 dagarnar]


text:
Okkara altjóða dómari Heri Dahl, er nú aftur farin út í heim at døma. Hesa ferð gongur leiðin til Svøríki, har NM 2018 fyri gonguløg hjá Íslandsrossum verður hildið.
Síðani Heri Dahl fyri nøkrum árum síðani stóð próvroynd sum dómari á altjóða støði, eru avbjóðingarnar bara lagstar til og at vera biðin sum dómari til NM, má metast sum satt herðaklapp og sonn viðurkenning.
Tað hevur stóran týdning fyri føroyska ríðing at hava ein dómara við til tílíkar kappingar, kanska serliga í ár, har tað vegna serligar umstøður ikki er føroysk luttøka millum reiðfólkini.
Heri letur væl at umstøðunum í Margaretehof, har kappast verður. Men hann sigur tó at nógvi hitin er ein avbjóðing, bæði fyri ross, reiðfólk, men eisini dómmarar. Tað eru 16 dómarar við til kappingina, fimm úr Íslandi, fýra úr Svøríki, tríggjir úr Danmark, tveir úr Noregi og so ein úr Finnlandi og Føroyum. Heri skal døma í tí sum verður nevnt Sport.
- Føroyskt Íslandsrossafelag


text:
Útvarpið fer aftur í ár, eins og siður hevur verið í nógv ár, at senda jólaheilsanir frá fjarskotnum føroyingum út í heimi undan jólum. Tú kanst sjálvandi eisini senda jólaheilsanir til tíni kæru heima í Føroyum.
Jóla- og nýggjársfjarrit frá skipum kunnu ikki sendast umvegis hesa síðuna. Tey skulu sendast her: Jóla- og nýggjársfjarrit frá skipum til KvF.
Soleiðis gert tú
1: Uploada jólaheilsanir her: Upload Brúkaranavn og loyniorð (bæði tvey) er: jolaheilsanir
2: Send ein teldupost til jolaheilsanir@kvf.fo og boða frá, hvaðani jólaheilsanirnar eru sendar, um tað ikki týðiliga sæst á fílunavninum, hvaðani tær eru sendar.
Upptøkan (helst á fløgu ella geyma) kann eisini sendast í einum brævbjálva til:
Kringvarp Føroya
Postboks 1299
Norðari Ringvegur 20
Fo-100 Tórshavn
Føroyar
Merk brævbjálvan "Jólaheilsanir"
Góð ráð
Vinarliga hav í huga - longu tá upptøkan verður gjørd - at hugsa um at fáa ljóðgóðskuna so góða sum til ber. Um jólaheilsanirnar verða sendar um netið, er frægast um tær eru annaðhvørt av fíluslagnum .wav ella .MP3 í so góðari góðsku sum gjørligt.
Tað er eisini Kringvarpinum til hjálp, og lættir um arbeiðið, um tað í fílunavninum er tilskilað, hvaðani jólaheilsanirnar eru sendar. Dømi: "noreg_trondheim.wav"
Ivamál og spurningar
Ert tú í iva um mannagongdirnar, ert tú sjálvandi vælkomin at seta teg í samband við okkum. Ring á +298 347500, ella send ein teldupost til jolaheilsanir@kvf.fo og vit venda síðani aftur.
Seinasta freist, at lata inn jólaheilsanir í ár, er mánadagin 18. desember 2017.


text:
Teir ungu gera innrás
Besta mansliðið, sum sunnudagin basti einum sperdum AB-liðið, er eitt tað yngsta í nýggjari KÌ-søgu.
Miðalaldurin á teimum 11 sum Mikkjal Thomassen valdi at byrja við var 23,0 ár. Herav vóru 8 teirra uppaldir í KÌ. Ímóti dystarenda høvdu nýggju av spælarunum sín uppruna í felagnum og tá var miðalaldurin enn lægri, nevniliga 21,0 ár. KÌ fegnast um hesa gongdina. Miðvísa arbeiði í ungdómsdeildini og skipaða venjingin í vaksnamannatoyminum geva framstig, sum merkjast bæði í U17, 1.deild og á besta mansliðunum.
Felagið fegnast um góðu gongdini.


text:
Ætlar tú tær at mynstra eftir 1. januar 2017?
Sjóvinnustýrið skal við hesum gera vart við, at krøvini til at fáa ávís sjóvinnubrøv við handilsskipum verða herd 1. januar 2017. Sjóvinnustýrið heitir staðiliga á øll føroysk sjófólk sum hava tørv á niðanfyrinevndu sjóvinnubrøvum um at lesa nærri um krøvini og seta seg í samband við okkum beinanvegin.
Tey sjófólk, sum ynskja at tryggja sær, at sjóvinnubrævið verður útskrivað áðrenn 1. januar 2017 sambært STCW 2010, mugu søkja um sjóvinnubræv áðrenn 1. september 2016, annars kann Sjóvinnustýrið ikki tryggja, at sjófólk fáa sjóvinnubrævið áðrenn 1. januar 2017.
Sí nærri kunning:
- Fulltiknar dekkarar
- Fulltiknar motormenn
- Skipselektrikarar
- Skipskokkar
- Maskinistar og maskinmeistarar við 2 ára útbúgving
- Maskinmeistarar
- Heimaskiparar
- Skiparar
- Skipsførarar
- Vaktarhaldsprógv
- GOC radioprógv
Mynstring sum fulltikin dekkari eftir 1. januar 2017
Eftir 1. januar 2017 skulu sjófólk, sum gera tænastu sum fulltikin dekkari við havfarandi handilsskipum til støddar 500 BT ella meira, hava førleikaprógv sum fulltikin dekkari.
Hetta merkir, at sjófólk, sum ikki hava neyðugu førleikaprógvini 1. januar 2017, ikki kunnu mynstra sum fulltikin dekkari á omanfyrinevndu skipum.
Nærri kunning um krøv til førleikaprógvið síggjast her.
Mynstring sum fulltikin motormaður eftir 1. januar 2017
Eftir 1. januar 2017 skulu sjófólk sum gera tænastu sum fulltikin motormaður við havfarandi handilsskipum við framtøkumegi á 750 kW ella meira hava førleikaprógv sum fulltikin motormaður.
Hetta merkir, at sjófólk, sum ikki hava neyðugu førleikaprógvini eftir 1. januar 2017, ikki kunnu mynstra sum fulltikin motormaður á omanfyrinevndu skipum.
Nærri kunning um krøv til førleikaprógvið síggjast her.
Mynstring sum skipseletrikari eftir 1. januar 2017.
Førleikaprógv sum skipselektrikari – STCW III/7
Fyri at fáa førleikaprógv sum skipselektrikari eru krøvini, at umsøkjari hevur skeið sbrt. STCW III/7 og 3 mánaðir siglingartíð við havfarandi skipum við framtøkumegi á 750 kW ella meira. Siglingartíðin skal vera innan fyri elektrikaraarbeiði ella maskintænastu.
Gevið gætur! Fram til 1. januar 2017 kunnu sjófólk, sum ikki hava skeið sbrt. STCW III/7, men sum hava 12 mánaðir siglingartíð sum skipselektrikari ella innan maskintænastu við havfarandi skipum við framtøkumegi á 750 kW ella meira, kortini fáa førleikaprógv sum skipselektrikari.
Nærri kunning um krøv til førleikaprógvið síggjast her.
Sjóvinnubræv sum skipseletrikari – STCW III/6
Fyri at fáa sjóvinnubræv sum skipselektrikari eru krøvini, at umsøkjari hevur skeið sbrt. STCW kap. III/6, yrkisútbúgving við sveinabrævi sum elektrikari og 12 mánaðir elektrikaraarbeiði ella maskintænastu við havfarandi skipum við framtøkumegi á 750 kW ella meira.
Gevið gætur! Fram til 1. januar 2017 kunnu sjófólk, sum ikki hava skeið sbrt. STCW III/6, men sum hava í minsta lagi 24 mánaðir elektrikaraarbeiði ella maskintænastu við havfarandi skipum við framtøkumegi á 750 kW ella meira, kortini fáa sjóvinnubræv sum elektrikari.
Nærri kunning um krøv til sjóvinnubrævið síggjast her.
Mynstring sum skipskokkur eftir 1. januar 2017.
Vegna herd krøv til skipskokkar eftir 1. januar 2017, heitir Sjóvinnustýrið staðiliga á øll sjófólk, ið sigla sum skipskokkar uttan sjóvinnubræv, um at seta seg í samband við Sjóvinnustýrið beinanvegin.
Fyri at fáa sjóvinnubræv sum skipskokkur við handilsskipum verður kravið, at umsøkjari hevur sveinabræv innan kokkayrkið.
Fyri at fáa sjóvinnubræv sum skipskokkur við fiskiskipum verður kravið, at umsøkjari hevur staðið útbúgving sum gastronomatstøðingur.
Tey sjófólk, sum hava sjóvinnubræv sum skipskokkur áðrenn herdu krøvini verða sett í gildi (1. januar 2017) varðveita síni rættindi og kunnu tískil endurnýggja sjóvinnubrævið uttan at hava staðið omanfyrinevndu útbúgvingar (sveinabræv innan kokkayrkið ella gastronomatstøðingur)
Nærri kunning um krøv til ávísu sjóvinnubrøvini síggjast her.
Mynstring sum maskinistur og maskinmeistarar við 2 ára útbúgving eftir 1. januar 2017.
Sjóvinnustýrið skal hervið gera vart við, at sjófólk við sjóvinnubrævi sum maskinyvirmaður, ið skal mynstra við handilsskipum yvir 1.000 V eftir 1. januar 2017, skulu hava STCW III/6 átekning á sjóvinnubræv teirra.
Hendan áseting verður eisini kallað háspenningur ella elektrotøkni. Átekningin III/6 verður krav eftir 1. januar 2017 fyri maskinyvirmenn við handilsskipum. Tískil heitir Sjóvinnustýrið á teir maskinistar og maskinmeistarar við 2 ára útbúgving, sum sigla við handilsskipum yvir 1.000 V um at seta seg í samband við avvarðandi skeiðsveitara fyri at tekna seg til skeiðið og síðan venda sær til Sjóvinnustýrið at fáa átekningina á sjóvinnubrævið.
Harumframt skulu maskinistar við útbúgving áðrenn 2015 og maskinmeistarar við 2 ára útbúgving hava skeið í ERM. Maskinmeistarar við 2 ára útbúgving, ið hava fingið sjóvinnubræv sum maskinstjórar og hava 12 mánaðir siglingartíð seinastu 5 árini sum maskinstjórar, eru undantiknir at taka ERM skeið.
Nærri kunning um krøv til ávísu sjóvinnubrøvini síggjast her.
Mynstring sum maskinmeistari eftir 1. januar 2017.
Maskinmeistarar lúka øll krøv til at fáa útskrivað sjóvinnubræv sbrt. STCW Manila 2010.
Gev gætur, at søkjast kann ikki um sjóvinnubræv, sum skipsmaskinmeistari á 2. stigi. Tó kunnu tey sjófólk, sum hava sjóvinnubræv, sum skipsmaskinmeistari á 2. stigi søkja um endurnýggjan av hesum sjóvinnurbrævi, meðan siglt verður upp til skipsmaskinmeistara á 1. stigi.
Nærri kunning um krøv til ávísu sjóvinnubrøvini síggjast her.
Mynstring sum heimaskipari eftir 1. januar 2017.
Heimaskiparar skulu hava skeið í ECDIS fyri at fáa sjóvinnubræv sbrt. STCW Manila 2010.
Nærri kunning um krøv til ávísu sjóvinnubrøvini síggjast her.
Mynstring sum skipari eftir 1. januar 2017.
Skiparar við útbúgving áðrenn 2015 skulu hava skeið í BRM. Er útbúgvingin frá áðrenn 2006, krevst eisini skeið í ECDIS.
Nærri kunning um krøv til ávísu sjóvinnubrøvini síggjast her.
Mynstring sum skipsførari eftir 1. januar 2017.
Skipsførarar við útbúgving frá 2006 ella seinni lúka øll krøv til at fáa útskrivað sjóvinnubræv sbrt. STCW 2010. Skipsførarar við útbúgving fyri 2006 skulu hava skeið í ECDIS.
Nærri kunning um krøv til ávísu sjóvinnubrøvini síggjast her.
Møguleiki er at útskriva avmarkað sjóvinnubrøv, t.e. sjóvinnubræv uttan ARPA og ECDIS.
Sjófólk við brúgvavakt og maskinvakt
Sjófólk, sum hava vaktarhaldsprógv (brúgvavakt ella maskinvakt) II/4 ella III/4 frá Sjóvinnustýrinum, verða biðin um at tryggja sær, at tað ikki stendur víst til tann gamla STCW sáttmálan frá 1995 á førleikaprógvinum. Um tað stendur “as amended in 1995” á tínum vaktarhaldsprógvi, verður tú vinarliga biðin um at seta teg í samband við Sjóvinnustýrið, soleiðis at hetta kann broytast.
Sjófólk, sum hava GOC radioprógv frá Sjóvinnustýrinum, verða biðin um at tryggja sær, at tað ikki stendur víst til tann gamla STCW sáttmálan frá 1995 á førleikaprógvinum. Um tað stendur “as amended in 1995” á tínum GOC radioprógvi, verður tú vinarliga biðin um at seta teg í samband við Sjóvinnustýrið, soleiðis at hetta kann broytast.
Tá ið søkjast skal um STCW 2010 sjóvinnubræv:
Hevur tú fingið sjóvinnubræv útskrivað eftir 1. juli 2012 og skal hava nýtt STCW 2010 sjóvinnubræv, er bert neyðugt at senda Sjóvinnustýrinum gamla sjóvinnubrævið, galdandi heilsuprógv og flyta kr. 500 á konto hjá Sjóvinnustýrinum. Eru onnur kravd skeiðsprógv fyri útbúgvingina, skulu tey fylgja við. Nýtt vinnubræv verður ikki handað út, áðrenn peningurin er á konto. Tó er ikki neyðugt at gjalda av nýggjum hjá teimum, ið hava fingið sjóvinnubrævið útskrivað eftir 1. jan. 2014.
Teir umsøkjarar, sum ikki hava latið Sjóvinnustýrinum avrit av prógvi frá sjómansskúla, verða bidnir um at senda eitt avrit av hesum saman við umsókn um umbýting av sjóvinnubrævi.
Allir aðrir umsøkjarar skulu sum vanligt senda avrit av øllum viðkomandi skjølum saman við umsóknini umframt kravdu skeiðunum.
Gevið gætur, at STCW 2010 setur harumframt krav fram um ymisk onnur skeið. Hesi eru tó ikki treyt fyri at fáa sjóvinnubræv og verða tí ikki nevnd í hesum tíðindabrævi. Tó kann væntast, at reiðaríini fara at seta fram krav um hesi skeið.
Sjóvinnustýrið


text:
Jaguarur
Jaguarur (frøðiheiti - Panthera onca) er rándýr av kattarslag. Jaguarurin veiðir einsamallur í Amasonas frumskóginum, bæði á jørðini, uppi í trøunum og í vatninum. Hetta merkir, at hann etur bæði hjørtir, apur og skjaldbøkur. Hesin stóri køtturin hevur ongan, ið hóttir hansara veiðiøki. Skinnið á jaguarinum er soleiðis litt, at hann er ringur at síggja í gróðrarmikla frumskóginum.
Jaguarurin sníkir seg tætt at fonginum á sama hátt sum tikarin. Jaguarin bítur so fast, at tá ið hann drepur sín fong, bítur hann dýrið beinleiðis í høvdið heldur enn at bíta tað í hálsin. Jaguarur tekur nógv ymisk dýr, t.d. tapirar, froskar, fisk, leitidýr, gnagdýr og smáar keimanar, suðuramerikansk krokodilla.


text:
Jógvan Hugo Gardar
17.04.2015 - 08:21
Danmark hevur brúkt Føroyar og Grønland til at spara í sínum hernaðarútreiðslum mótvegis NATO. Bert í árunum frá 1976 til 1989, spardi Danmark til samans 53 millardir krónur, vísir Høgni Hoydal, formaður í Tjoðveldi, á, í samband við at Helgi Abrahamsen, tingmaður fyri Sambandsflokkin, vísti á hvussu dýrur ein NATO-limaskapur vildi gerast fyri Føroyar.
- Tað er kanska ikki so løgið, at Sambandsflokkurin aftur roynir at villleiða fólk, og støðugt roynir at finna uppá ræðumyndir , um okkara stóru møguleikar sum sjálvstøðug tjóð. Hetta hava tey gjørt í meira enn 100 ár, sigur Hoydal.
LES EISINI: Føroyskur NATO-limaskapur kostar kanska 1 millión - ikki 480 milliónir krónur
- Helgi Abrahamsen hevur sagt á tingi og í almenninginum, at tá ið Føroyar gerast sjálvstøðugar, so skulu vit gjalda hálva milliard krónur um árið til NATO. Tá ið so Portalurin kannar málið og avdúkar, at hetta er heilaspuni, so skjýtur Abrahamsen seg undir at hava brúkt tøl frá fullveldislandsstýrinum.Rætt er tað, at fullveldislandsstýrið kannaði øll mál væl og virðiliga, og legði tøl og veruleikar opið fram. Eisini um hernaðarmál og NATO. Men tey prógvaðu nakað heilt annað enn tað, ið Sambandsflokkurin roynir at billa okkum inn, sigur Høgni Hoydal.
- Danmark brúkt Føroyar sum eina finnu í stórpolitiskum talvi og gjørdi Føroyar til bumbumál. Eitt einmælt løgting samtykti fleiri ferðir, at Føroyar skuldu ikki vera lutur í hernaðarsamgongum, og at bert Føroya fólk kundi taka avgerð um okkara hermálsligu støðu. Tað floytaði Danmark á. Danmark gekk beint ímóti samdum Løgtingi og setti NATO-sáttmálan í gildi fyri Føroyar, sigur hann og leggur afturat at Danmark hevur brúkt Føroyar og Grønland sum ein Norðuratlants-trumf mótvegis NATO fyri at spara egnar hernaðarútreiðslur.
Helgi Abrahamsen vísti í samrøðu við Portalin í gjár á at fullveldissamgongan hevði víst á at kostnaðurin fyri NATO-limaskap var umleið trý prosent. Her vísur Høgni Hoydal á at talið trý prosent er rætt, men tað er tikið úr samanhanginum.
LES EISINI: Helgi Abrahamsen: Eg brúkti NATO-tøl hjá fullveldissamgonguni
- Danmark spardi 53 milliardir uppá einans 14 ár. Hvørt limaland í NATO við egnum heri skal gjalda ein ávísan prosentpart av síni bruttotjóðarúrtøku til hernaðarútreiðslur. Útrokningar hjá embætisfólkum í landsstýrinum vísa, at Danmark undir Kalda Krígnum skuldi havt goldið áleið tað sama, sum sambærilig lond í stødd og strategiskum týdningi: Holland, Belgia og Noreg. Lágt sett, skuldi Danmark í minsta lagi havt goldið í miðal trý prosent av BTÚ árliga. Millum annað hevur Noreg goldið væl meira enn hetta. Men Danmark hevur goldið væl minni. Taka vit bert árini frá 1976 til 1989, har greið hagtøl finnast, so hevur Danmark goldið í miðal beint omanfyri tvey prosent, sigur hann.


text:
Næstan útselt til Ladies Night!
Leygardagin, 24 feb., er Ladies Night í Álastovu. Hetta er eitt vælumtøkt tiltak, sum einans er fyri kvinnulimir okkara. Tað er avmarkað nøgd, og tí er hetta ein áminning til tær, sum eru áhugaðar í Ladies Night!
Facebook posturin:
Hey Ladies! 💓
Nú byrjar at fyllast upp við fullari ferð! Um tit ikki hava melda tykkum til enn, so er at skunda sær!
Nú eru vit byrjaðar at finna teir bestu spurninganar til Qvinnu Quiz’ina, og vit kunna avsløra at tit m.a. burdu fari og terpa allar teir klassisku teknifilmanar sum vit allar kenna!🤔 🦁🧜♀👑🐠
Fyri at vera við til tiltakið, skulla tit senda ein mail til alaborgfo@gmail.com, og upplýsa navn, oog um tú/tit eru limir, og vit fortelja tykkum so hvussu tit gera 💕
Tiltakið er ókeypis, men av tí at tað er avmarka atgongd til tiltakið, so krevja vit ein goymslugjald á 50. kr. sum tit fáa aftur, tá ið tit møta upp til tiltakið.
Vit gleða okkum til eitt ógloymandi kvøld, saman við tykkum!
Álaborg
So nú er einans eftir at onga sær eitt argongumerki, og vera við til eitt frálíkt kvøld saman við fleiri øðrum Qvinnum ;)!


text:
Guantánamo fangalegan
Guantánamo Fangalegan er eitt amerikanskt hernaðarfongsul á landsynningshorninum á Kuba. Tað liggur við ein flógva, ið hevur eina flotastøð ”Guantánamo Bay Naval Base”. Fangalegan er bygd av amerikonsku fyritøkuni “Halliburton” og kostaði 30 mió. US$ (umleið 180 mió. DKK krónur í 2005 kursi). Orsøkin til, at fangalegan er staðsett í Kuba er, at fangalegan harvið er uttanfyri amerikanska lóggávu. Fangalegan verður stýrd av amerikonsku verjuni. Hon læt upp 11. januar 2002 undir stýrinum hjá George W. Bush. Samanlagt hava 779 fangar verið á Guantánamo. Av teimum doyði 8, 6 gjørdu enda av sær sjálvum og 2 doyðu av natúrligum orsøkum. Yngsti fangin var 14 ár, tá amerikanskir hermenn tóku hann. Allir fangarnir eru útlendskir ríkisborgarar, burtursæð frá tí eina. Í dag eru 171 fangar eftir (desember 2011), og teir hava ikki fingið greiðu á, um tey nakrantíð koma út aftur.
Guantánamo fangalegan hevur ein serligan leiklut. Talan er um fangar, ið verða roknaðir at vera ein hóttan ímóti USA og altjóða trygd. Meirilutin av fanganum eru undir illgruna at hava framt yvirgang í samband við álopið móti USA 11. september í 2001. (9/11) Teir flestu sita inni uttan rættargongd ella prógv fyri, at teir eru sekir. Tað vil siga, at tosað er um fangar, ið einans eru undir illgruna at hava framt yvirgang. Teir kunnu ikki dømast orsakað av væntandi próvgrundum ella av ófullfíggjaðum avhoyringum. Fangarnar á fangaleguna kallast “fíggindaligar stríðsmenn”, og tí heldur amerikanska kongressin fast við, at altjóða lóggáva um krígsfangar ikki er í gildi í fangatippinum. Tað eru ymisk feløg, so sum Reyða Kross ósamd í, og halda hetta er ein brotsgerð, tí man kann ikki bara geva fangarnar eitt nýtt heiti. Teir hoyra framvegis undir lóggávuna um krígsfangar.
Amerikanska stjórnin hevur fingið mótmælir úr øllum heimin, serliga frá mannarættindafeløgum, sum til dømis Amnesty International. Mótmælt verður mest móti píning og deyðarevsing, bæði uttan rættargongd. Píning verður framd í fongslinum sambært loyniligum skipanum hjá CIA. Tey hava nýtt pínsluháttar, sum til dømis “Waterboarding”. Tað er tó ógreitt, um pínslu enn verður nýtt á Guántanamo. Nakrir av teimum fangunum, ið eru eftir, hava verið píndir. Tað er prógvað, at fimm av fanganum á Guantánamo hava fingið deyðarevsing.
Í valstríðnum í 2009 lovaði forsetin Barack Obama at lata Guantánamo-fangaleguna aftur. Hann skeyt upp, at allar fangarnir skulu koma fyri sivilar dómstólar í USA. Hann gav boð um, at øll 21 mál móti fangum á leguni skuldi steðgast innan 120 dagar. Obama skrivaði undir fráboðanina í Hvíta húsinum.
11. januar 2011 hevði Guantánamo fangalegan 10 ára fagnaðarhátíð. Tað gav høvi til, at Amnesty International skipaði fyri eina undirskriftsinnsavning, har 165.000 undirskriftir kravdu at Guantánamo skuldi latast aftur.
Obama lovaði, at steingja fangaleguna eftir eitt ár, men hann gekk frá orðum sínum. Í 2011 boðaði forsetin frá, at hann nú tvørturímóti ætlar at fáa sett í gildi eina skipan, sum ger tað møguligt at hava fangar sitandi í Guantánamo í óavmarkaða tíð. Samstundis hevur amerikanska stjórnin boðað frá, at hon fer at seta niður fleiri hernaðardómstólar - eisini á Guantánamo.


text:
Sverri Egholm
06.05.2017 - 11:03
Ítróttur > Ítróttur > Fótbóltur
Fótbóltsmennararnir hjá FSF eru í hesum døgum eygleiðarar til EM-endaspælið fyri U17-landslið. Á ferðini verður hugt eftir nógvum dystum og venjingum, ið vónandi kann geva teimum íblástur til komandi avbjóðingar.
Hvat skulu vit gera øðrvísi, fyri at vit, føroyskur fótbóltur kann gerast fastur partur av einum endaspælið? Tað eru millum annað nakrir av spurningnum og avbjóðingunum, ið fótbóltsmennararnar hava sett sær.
Fyrr í ár vórðu Eli Hentze, Thomas Thinggaard, Jógvan Martin Olsen og Øssur Hansen settir í starv sum ”Fótbóltsmennarar” hjá FSF. Endamálið er fyrst og fremst at hjálpa føroysku feløgunum, so tey kunnu tryggja øllum spælarunum, heilt frá teimum yngstu og upp eftir, so góðar venjingarumstøður sum tilber.
Tá føroyska U17-liðið var á venjingarvøllinum fríggjadagin fekk FSF Varpið orðið á Eli Hentze, ið millum annað er sera glaður fyri ta móttøku, ið fótbóltsmennararnir hava fingið í føroysku feløgnum.
Dysturin millum Føroyar og Frakland verður spældur nú klokkan 11, føroyska tíð, og kann síggjast beinleiðis á Europsort 2. Tað hevur samstundis við sær, at dysturin tíverri ikki kann stroymast hjá FSF.


text:
Startskotið fyri lestrarbý á Frælsinum
Fríggjamorgunin var fyrsti fundurin hjá arbeiðsbólkinum, sum Rigmor Dam, landsstýriskvinna í mentamálum, hevur sett at fyrireika lestrarbý á Frælsinum.
Longu seint í vár skal eitt tilmæli liggja klárt, so tað kemur við í komandi fíggjarlógarviðgerð.
Arbeiðsbólkurin, sum er mannaður við umboðum úr Fróðskaparsetrinum, Landsverki og Mentamálaráðnum, skal gera tilmæli um, hvussu til ber at savna útbúgvingar, lestrarbústaðir, bókasavn og aðrar hentleikar, ið skapa eitt livandi og lokkandi lestrarumhvørvi í økinum kring Frælsið.
Rigmor Dam, landsstýriskvinna, sigur, at samgongan hevur sett sær fyri at fjálga og fjølga um útbúgvingarøkið, millum annað tí ein framsøkin útbúgvingarpolitikkur er lykilin til at venda skeivu aldurssamansetingini.
- Vit meta, at málið hevur rættiliga stóran skund og hava tí í fyrsta umfari sett 8 mió. kr. av til fyrireikingar í 2016. Ynskiligt er, at arbeiðsbólkurin kemur við einum ítøkiligum tilmæli longu seint í vár, so tað kann koma við í komandi fíggjarlógarviðgerð, sigur Rigmor Dam, landsstýriskvinna.
Í arbeiðsbólkinum eru Sigurð í Jákupsstovu, rektari, Jørgen Meitilberg og Hans Pauli Joensen frá Fróðskaparsetrinum, Kirstin Hansen/Arne D. Madsen fyri Landsverk, Mortan Zachariassen og Martin Næs fyri Mentamálaráðið.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...